text:
Ulu Biung WSAB
Saha wae anu tiasa ulu biung kana blog wsab teh? nyeta:
1. Wanita sunda: yuswa minimum 16 tahun, lahir di sunda, pernah di sunda, nyarios sunda, nikah ka urang sunda, naon wee lah pokona mah asal aya pakaitna seng sunda
2. Nyarios Sunda dina blog boh sae atanapi awon atanapi campur
3. Gaduh link website: blog, homepage/website pribados, Friendster
4. Keresa ngaramekeun blog (tulisan kanggo postingan, tiasa Indonesia heula atanapi campur ngke diedit ku admin)
5. Ngintunkeun tulisan, propil sareng poto ukuran (panjang x lebar) 200x150 pixel, sareng nami link, kanggo ditampilkeun dina bagian Propil, dikintunkeun ka wsab2005@yahoo.com
Sagedengeun blog, wsab ngagaduhan milist anu namina:
wanita-sunda-antar-benua@yahoo.com
Milist wsab kedah:
1. Wanita sunda: yuswa minimum 16 tahun, lahir di sunda, pernah di sunda, nyarios sunda, nikah ka urang sunda, naon wee lah pokona mah asal aya pakaitna seng sunda
2. Direkomendasikeun ku anggota tipayun ka moderator dina milist, sapertos posting biasa.
3. Aturan salajengna diatur dina milist
Bilih aya pertarosan ngeunaan cara-cara ulu biung wsab, mangga kintunkeun email saderek ka: wsab2005@yahoo.com


c: text/html

text:
Téko
Téko nya éta wadah cai anu bisa dijingjing ka mamana.[1] Asalna tina basa Cina.Téko osok dipaké paranti nganteuran cai nginum biasana cai entéh, nganteuran ka jalma-jalma anu eukeur gawé di sawah atawa kebon jst. [2] Téko biasana aya gagang paranti panyepenganana pikeun dijingjing. [2] Lamun téko tina bahan seéng dijerona osok dilapisan email.[2]
Rupa-rupa téko[édit | sunting sumber]
Dumasar kana bahan anu dipakéna:
- Téko sééng [1]
- Téko kaléng [1]
- Téko tembaga [1]
- Téko alumunium [3]
- Téko taneuh liat, téko ieu alusna dipaké jinis téh Oolong. [4]
- Téko stainless stell [4]
- Téko kuningan [4]
- Téko keramik, téko jinis ieu alusna dipaké téh héjo ku sabab téko keramik leuwih téréh ngaluarkeun suhu panas dina jero téko.[4]
- Téko gelas.[4]
Cara ngaleungitkeun kokotor dina téko[édit | sunting sumber]
Téko ilaharna sok dipaké wadah cai entéh, lila kalilaan téko téh sok jadi kotor alatan urut entéh anu napel warnana.[5] Cara ngaleungitkeun kokotor dina téko nya éta ku cara téko téh digosok ku lebu, asupkeun éta lebu kana jero téko tuluy béré cai nepi ka pinuh sanggeus kitu antepkeun salila sapeuting.[5] Salain ku lebu bisa ku kulit jeruk nipis. Carana asupkeun beulahan kulit jeruk nipis kana jero téko tuluy digolakeun, sanggeus kitu pareuman éta kompor antepkeun salila sajam.[6] Piceun caina tuluy bersihkeun bagian jero téko.[6]
catetan[édit | sunting sumber]
- ↑ a b c d Danadibrata,R.A.(2006).Kamus Basa Sunda.Bandung: Kiblat Buku Utama.
- ↑ a b c Rosidi,Ajip Spk. 2000.Ensiklopedi Sunda, Alam, Manusa, dan Budaya termasuk Budaya Cirebon dan Betawi. Jakarta:Pustaka Jaya.
- ↑ Hadi,Makin.(1991).Peperenian (Kandaga, Unak-anik, Rusiah Basa Sunda).Bandung: Geger Sunten.
- ↑ a b c d e Koleksi Teko Tehku (Dicutat tanggal 20 Oktober 2011)
- ↑ a b Menghilangkan Noda Teh pada Teko (Dicutat tanggal 20 Oktober 2011)
- ↑ a b 16 manfaat kulit lemon (Dicutat tanggal 20 Oktober 2011)

robotstxt: allowed

filter: keep


text:
E=mc²
E = mc2 dina élmu fisika nyaéta hiji rumus anu penting sarta dipikawanoh, anu ngécéskeun persamaan harga antara énergi (E) jeung massa (m), anu disatarakan sacara langsung ngaliwatan luadrat tina hiji konstanta nyaéta laju cahaya dina rohangan hapa (c2):
,
anu mana:
- E = énergi (J)
- m = massa (kg)
- c = laju cahaya (m.s-1)
Faktor c2 boga harga 89.88 PJ/kg = 21.48 Mt TNT pér kg = 149.3 pj/u = 931.5 Mev/u.
Lamun énergi anu dimaksud dina persamaan di luhur nyaéta énergi cicing, mangka massa anu patali nyaéta massa cicing ogé atawa massa invarian.
Sajarah sarta konsékuensina[édit | sunting sumber]
Albert Einstein nurunkeun rumus ieu dumasar kana pengimeutan manéhna dina taun 1905 kana lampah obyék anu usik kalawan laju nu ngadeukeutan laju cahaya. Kacindekan kawéntar anu dijieun hasil tina pangameutan ieu téh yén massa hiji barang sabenerna nyaéta hiji ukuran tina kandungan énergi barang kasebut. Sabalikna, persamaan anu dimaksud nandakeun yén kabéh énergi anu aya dina sistem katutup mangaruhan massa cicing dina sistem éta.
Nurutkeun persamaan ieu, jumlah énergi maksimum anu "bisa dibeunangkeun" tina hiji obyék pikeun ngalakonan gawé aktif nyaéta massa obyék dikalikeun kuadrat tina laju cahaya.
Rumus ieu ogé dipaké pikeun ngukur badagna énergi anu dihasilkeun dina réaksi nuklir. Parobahan massa isotop saméméh sarta saenggeus réaksi nuklir diitung. Di mana jumlah massa anu leungit saenggeus réaksi nuklir (Am) dikalikeun jeung kuadrat laju cahaya, hasilna sarua jeung énergi anu dileupaskeun dina réaksi nuklir kasebut.
Tempo ogé[édit | sunting sumber]
Rujukan[édit | sunting sumber]
- Bodanis, David (2001). E=mc²: A Biography of the World's Most Famous Equation, Berkley Trade. ISBN 0-425-18164-2.
- Tipler, Paul; Llewellyn, Ralph (2002). Modern Physics (4th ed.), W. H. Freeman. ISBN 0-7167-4345-0.


text:
Interval kapercayaan
Dina statistik, interval kapercayaan (en:Confidence interval) nyaéta wangun anu ilahar tina interval estimasi. Lamun U jeung V ngarupakeun statistik (i.e., variabel acak nu "bisa diobservasi" ) numana sebaran kamungkinan gumantung kana sababaraha parameter θ nu teu katalungtik, jeung hubunganna
saterusna random interval (U,V) nyaeta "90% interval kapercayaan keur θ".
Kumaha bisa salah harti interval kapercayaan[édit | sunting sumber]
Hal nu matak kataji dina kasalahan nangtukeun kaputusan saperti nu bakal dijelaskeun. Urang ngagunakeun hurup gede U jeung V keur variabel acak; ilaharna ngagunakeun hurup leutik u jeung v keur nilai nu ka observasi. Salah harti dina nyimpulkeun nyaeta yen
sanggeus data di-observasi, sebaran probabiliti kondisional θ, tina data nu diberekeun dijadikeun kasimpulan. Conto, anggap X kasebar normal mibanda nilai ekspektasi θ sarta varian 1. (Jelas pisan yen teu realistik keur nangtukeun nilai varian, sedengkeun nilai ekspektasi kudu disimpulkeun tina data, tapi ieu ngan sakadar keur conto nu basajan). Variabel acak X ka-observasi. (Variabel acak X − θ salah sahiji conto nu teu ka-observasi, nilaina gumantung kana θ.) Mangka X - θ kasebar normal mibanda nilai ekspektasi 0 sarta varian 1; saterusna
Akibatna
mangka interval ti X − 1.645 nepi ka X + 1.645 mibanda interval kapercayaan 90% keur θ. Tapi waktu X = 82 ka-observasi, naha bisa disebutkeun yen
Kasimpulan eta teu nuturkeun hukum probabiliti sabab θ lain "variabel acak"; i.e., taya sebaran probabiliti nu nangtukeun hal eta. Interval kapercayaan sacara umum mangrupa metoda frekuensi, i.e., dipake ku anu naksir "probabilti 90%" salaku "90% kajadian dina sakabeh kasus". Conto, θ sarua jeung massa planet Neptunus, sarta sacara acak urang ngukur kasalahan rata-rata 90% tina waktu tetapan mangka massa tina wilangan ieu jeung wilangan nu bakal aya ngarupakeun nilai nu bener. Massa lain ngarupakeun hal nu acak. Sanajan kitu, mun urang boga nilai ukuran 82 satuan, urang teu bisa nyebutkeun yen hal eta aya dina 90% keur sakabeh kasus, massa antara 82 − 1.645 jeung 82 + 1.645.
Tapi lamun probabiliti ditaksir salaku tingkat kapercayaan tinimbang frekuensi relatif dina kajadian variabel acak, i.e., dina hal ieu make Bayesians tinimbang frekuensi, bisa disebutkeun yen urang yakin 90% massa antara 82 − 1.645 jeung 82 + 1.645? Loba jawaban keur hal ieu anu diusulkeun sarta sacara filosofi kontroversial. Jawaban lain dumasar kana teorema matematik, tapi kana filosofi.
Keur nu nganut metoda frekuensi, cara ngajelaskeun interval kapercayaan saperti kieu: "Interval kapercayaan ngagambarkeun nilai keur parameter populasi keur ngabedakeun antara estimasi parameter jeung observasi taya hartina sacara statistik dina tingkat 10%". Kritik metoda frekuensi nyaeta nyumputkeun kaayaan nu sabenerna sarta pamahaman kana ieu metoda bisa dijelaskeun saperti kieu: "Lamun populasi parameter aya di jero interval kapercayaan, mangka probiliti nu di estimasi bakal milu ka observasi atawa bakal deukeut kana parameter, hartina kurang atawa sarua jeung 90%". Nu make metoda Bayesian, lamun maranehna ngahasilkeun interval kapercayaan, sacara jelas bakal ngomong "Kuring percaya yen parameter di kanyataanna dina interval kapercayaan 90%".
Conto praktis kongkrit[édit | sunting sumber]
Dina kaca ieu salah sahiji conto nu leuwih ilahar dipake. Anggap X1, ..., Xn ngarupakeun sampel bebas tina populasi sebaran normal nu mibanda mean u sarta variance σ2. Tempo
Mangka
mibanda sebaran-t student numana n − 1 nyaeta tingkat kabebasan. Catetan yen ieu sebaran teu gumantung kana nilai parameter u and σ2 nu teu ka-observasi; i.e., ngarupakeun pivotal quantity. Lamun c ngarupakeun persentil nu ka-95 tina ieu sebaran, mangka
(Catetan: "95" sarta "90" bener; ieu sering dipake keur ngurangan kasalahan.)
Akibatna
sarta urang mibanda confidence interval 90% keur u.


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Selasa, 23 November 2010
Ngaran Teh Penting
ASK-PASUNDAN JAYA
Ceuk sastrawan Inggris "Apalah artinya sebuah nama?"...Eta ungkapan teh kacida bodo pisan teu gableg pamikiran.
Elmu nu mimiti dibere ku Alloh teh nyaeta ngajarkeun atawa nganyahokeun pamerean ngaran-ngaran mahluk nu aya di Bumi ka Nabi Adam meh nyaho jeung jeung ditaliti ku manehna jeung anak incuna nepi kiwari. Ngaran oge hiji-hijina wasiat ti kolot nu tumerap ka diri urang nepi ke diabsen ku Alloh di aherat engke pikeun dimenta tanggungjawabna. Naja urang didieu lain make ngaran asli, tapi ieu mah ngaran landihan ti dulur.
Nyieun ngaran teu asal sambarangan, kudu dipikr jeung kudu hade artina. Da ngaran teh asa atawa du'a urang meh budak nu dibere ngaran siga nu dipikahayang urang dina du'ana.
Ngaran asli wajib dipake di ijasah jeung pagawean resmi, terus kudu dipake di batu nisan meh anak incu jeung dulur-dulur apal kana kuburannana.
Dibalik ngaran aya deudeuh kolot nu geus cape-cape mikiran ngaran jeung budakna, meuli buku daptar ngaran-ngaran alus,nanya ka dulur jeung tatangga sarta sesepuh jeung ulama.Tujuanna hiji hayang mere ngaran ka budakna nu alus jeung jadi du'a eta ngaran nu sauai arti dina ngaranna.
Jaga ngaran sewang-sewang, eta teh harga diri urang jeung kolot urang.


text:
Louis Pasteur
Louis Pasteur nya éta ahli mikrobiologi jeung ahli kimia ti Perancis.[1] Lahir tanggal 27 Desember 1822. Kasohor ku masarakat alatan ngamekarkeun inokulasi kuman panyakit nu ngbalukarkeun ayana vaksin munggaran nya éta vaksin rabiés.[1]
Pasteur ngamimitian karirna dina widang fisika di salasahiji sakola lanjutan.[1] Dina umur nu ka-26 taun geus jadi profesor di Universitas Strasbourg tuluy pindah ka Universitas Lille.[1] Timuan panggedena dina widang kimia nya éta molékul asimétris jeung polarisasi cahya.[1]
Salian ti éta, Pasteur ogé nalungtik masalah sipat asam tartrat dina taun 1849.[1] Tésis doktorna kristalografi ngajadikeun Pasteur profesor kimia di Univérsitas Strasbourg.[1] Taun 1857 diangkat jadi diréktur ilmiah studi ngeunaan École Normale Supérieure.[1]
Dina tanggal 20 April 1862 Pasteur jeung Claude Bernard ngahasilkeun hiji prosés nu disebut pasteurisasi tina panalungtikanana ngaliwatan susu nu dipanaskeun nu ngabalukarkeun baktéri nu aya dina éta susu paraéh.[1]
Taun 1870-an, Pasteur ngagunakeun métode imunisasi pikeun panyakit anthrax nepi ka ngahudang élmuan lianna pikeun néangan hal nu sarupa pikeun panyakit nu sipatna endemik.[1] Pasteur ogé nyampurnakeun vaksin rabiés nu diciptakeun ku Emile Roux nu dijadikeun dadasar pikeun vaksin nu lian saperti polio, cacar, jeung tetanus.[1]
Ti mimiti taun 1888 karya Pasteur dituluykeun di Institut Pasteur di Paris. Taun 1895 Pasteur dilélér Medali Leeuwenhoek dina widang mikrobiologi.[2] Tilar dunya dina taun 1895 alatan struk ti taun 1868.[2] Dimakamkeun di Katedral Notre Dame.[2] Tuluy layonna diteundeun di ruang bawah tanah Institut Pasteur Paris. [2]


text:
IDUL FITRI WAKTUNA PIKEUN BABAGI
Ku : Penyuluh Agama Islam Kec. Lebakwangi Kab. Kuningan
السلام عليكم ورحمة الله وبراكاته
ألَحَمْدُللهِ الَّذِي جَعَلَ اليَوْمَ عِيدًا لِعِبَدِهِ المُؤمِنِينَ وَخَتَمَ بِهِ شَهْرَالصِّيَامِ لِلْمُخْلِصِيْنَ، وَجَعَلَ فِى طَاعَتِهِ عِزَّالدُّنْيَا وَالأَخِرَةِ لِلطَّائِعِينَ وَفِى مَعْصِيَتِهِ ذُلَّّ الدَّارَيْنِ لِلْعَاصِين. أَشْهَدُ أنْ لاَإلهَ إلاّاللهُ وَحْدَهُ لَاشَرِيكَ لَهُ شََهَادَةً بِهَا تَطْهُرُالقُلُوْبُ مِنَ الغِشِّ اللَّعِيْنَ وَأشْهَدُ أنَّ مُحَمّدًأ عَبْدُهُ وَرَسُولَهُ اَطْوَعُ الخَلْقِ لِرَبِّ العَلَمِينَ. أللّهُمَّ صَلىَّ وَسَلِّم عَلَى سَيِّدِنَا وَمَوْلَنَا مُحَمَّدوَعَلَى ألِهِ وَأصْحَابِهِ المُجَاهِدِينَ. أمَّا بَعْدُ قَالَ اللهُ تَعَالَى أعُوْذُ بِاللهِ مِنَ الشَّيْطَانِ الرَّجِيْمِ "يَآأيُّهَاالّذِيْنَ آمَنُوْا اتَّقُوااللهَ حَقَّ تُقَاتهِ وَلاَتَمُتُنَّ إلاَّوَأنتُمْ مُسْلِمُوْنَ.
Allahu Akbar, Allahu Akbar, Allahu Akbar
Para sadarek kaum muslimin sidang ’id anu mulya
Puji sinareng syukur mangga urang sanggakeun ka kersana gusti nu maha suci Allah SWT, kalayan rahman sareng rahim-Na urang sadaya dina danget ieu, poe ieu, jam ieu, menit ieu sareng detik ieu masih keneh dipaparin kasehatan tur kasempatan pikeun ngalaksanakeun shalat ’idul fitri 1430 Hijriyah saparantos sasasih lamina urang ngalaksanakeun ibadah puasa. Mugia salamina urang tiasa syukuran kana nikmat anu kacida ageung ieu. Sabab sakapeungan urang sok mopohokeun kana nikmat kasehatan berharga ieu. Mugia ngajantenkeun emutan urang sadaya, sabab teu saeutik dulur-dulur urang anu teu tiasa ngalaksanakeun shalat idul fitri dina poe ieu, kulanataran gering atawa parantos mayunan ngantunkeun urang sadaya.
Sholawat miwah salam mugi salamina dicurahkeun ka junjunan urang sadaya baginda Rasulullah Muhammad SAW, miwah kulawarga, sahabat, teu kakantun kanggo urang sadaya anu tetep tumatep numutkeun kalayan nurutkeun kana ajaran mantena. Sakumaha Allah sareng Malaikat shalawatan ka kanjeung Nabi Muhammad saw, dina al-Qur’an surat Al-ahzab ayat 56, Allah swt ngadawuh :
إِنَّ اللَّهَ وَمَلائِكَتَهُ يُصَلُّونَ عَلَى النَّبِيِّ يَا أَيُّهَا الَّذِينَ آمَنُوا صَلُّوا عَلَيْهِ وَسَلِّمُوا تَسْلِيمً
Hartosna : ”Saestuna Allah katut Malaikat-malaikat-Na ngucapkeun salawat ka Nabi. Yeug jalma-jalma nu ariman ! arucapkeun salawat ka manehna jeung ucapkeun salam kalayan saestuna”
Allohu Akbar, Allohu Akbar, Allohu Akbar
Para sadarek kaum muslimin sidang ’id anu mulya
Dina salah sawios hadis riwayat Imam Abu Dawud, dicarioskaeun yen hiji mangsa nalika Ralulullah SAW bade angkat ngalaksanakeun shalat idul fitri, di tengah jalan Nabi mendakan budak leutik bari ditararanjang dada keur ceurik eueuriheun, padahal ningali batur sapantarnamah keur arulin di lapangan bari ting cikikik seuseurian kusabab bungah ayeuna poe lebaran. Ningali kaayaan kitu, Nabi ngarasa heran jeung panasaran ka eta budak nu keur ceurik, tuluy ditepungan ku Nabi bari ditaros : ”Kunaon maneh ceurik? nyaho ieu teh poe lebaran?, naha teu milu ulin jeung batur maneh di lapang?”. Budak ngajawab : ”Abdi ge teurang ieu teh poe lebaran. Ngan abdimah teu boga alat pikeun ngabungahkeun diri, batur mah wajar wae bungah ge da marake baju nu hade bari jeung marawa duit pamere ti kolotna ”. Nabi nanya deui ka eta budak kusabab panasaran hayang apal latar belakangna : ”Naha lain menta ka kolot maneh?.” Puguh wae mun kolotna aya mah!”, cek eta budak. ”Naha kamana atuh kolot maneh?”, saur Nabi SAW. ”Pun Bapa tos maot nalika perang ngabela agama Allah, ari Ibu, saparantos nikah deui tara pisan merhatikeun malahan mopohokeun abdi”, jawab eta budak. Reuy harita keneh Nabi nyaclakkeun cai mata mireung jawaban ti eta budak. Nabi tuluy nanya : ”Kersa teu lamun maneh dijadikeun anak ku Kaula, jeung Aisyah jadi indung maneh ?”. ”Kersa pisan”, cek eta budak. Harita keneh budak diais terus dibawa ka bumina kanjeug Nabi. Di bumina, ku Aisyah isteri Nabi, budak teh dimandian, dibersihan terus dibajuan ku baju nu panghadena. Budak anu tadina deukil, bari teu make baju jadi bersih, rapih, bari jeung seungit. Bari jeung bungah, budak teh kaluar ti bumina kanjeung Nabi rek nepungan baturna, bari sasauran : ”Abdi, budak nu pangbagjana poe ayeuna, sabab Nabi Muhammad parantos jadi bapa abdi sareng ‘Aisyah ibu abdi”.
Nurutkeun riwayat anu nembean, aya hiji pelajaran pikeun urang sarerea dina nalika nyanghareupan lebaran. Nyaeta, dina poe lebaran ieu, saeuyana tong aya jalma anu sedih. Kaum muslimin sadayana kudu nunjukeun rasa bungah, saparantos sasasih lamina ngajalankeun ibadah puasa. Sok komo deui pikeun burudak nu te boga indung bapa alias yatim piatu, sanajan marenahna teu apal kana hakekat lebaran, tapi pikeun maranehna ulah sampe boga rasa sedih atawa ceurik kulantaran teu boga baju atawa teu boga duit jang jajan.
Salaku jalma nu iman, urang keudah merhatikeun kaayaan di lingkungan urang sadaya. Bisi aya dulur atawa tatangga anu sedih lantaran teu boga nanaon, sabisa-bisa urang keudah ngabantu. Sakumaha parantos dicontoan ku kanjeung Nabi. Anjeuna parantos ngajadikeun budak yatim anu tadina ceurik jadi seuri, anu tadina seudih jadi bungah, anu tadina deukil jadi bersih, sabab eta budak dimadian tur dipasihan bajuan ku baju nu panghadena bahkan nepi ka diangkat ku Nabi jadi putrana.
Allohu Akbar, Allohu Akbar, Allohu Akbar
Para sadarek kaum muslimin sidang ’id anu mulya
Lebaran atawa Idul fitri disebut oge poe kameunangan. Disebut kameunangan kusabab salami sasih lamina urang tos perang ngalawan hawa nafsu. Hawa nafsu saur kanjeng Nabi mangrupikeun musuh nu panggedena. Sakumaha dina hiji riwayat disebatkeun : ”Nalika Rasulullah katut para sahabatna rengse perang ngalawan 1000 kafir Quraisy anu disebut perang Badar. Anjeuna ngadawuh: "cek keneh urang sadaya parantos ngalakona jihad leutik tur bakal nyanghareupan jihad anu leuwih gede”.. Para sahabat heran, lantaran aranjeuna nyangka yen perang Badar mangrupikeun jihad anu gede kumargi loba korban tur loba pangorbanan. Tuntungna sahabat nanya "Jihad naon deui anu leuwih gede ti batan perang Badar ya Rasulullah ?". Jawab Rasulullah : "Puasa, nyaeta jihad merangan hawa nafsu".
ul fitri poe anu kacida nikmat tur mikabungah pikeun jalma-jalma muslim anu meunang perang ngalawan hawa nafsu. Nyaeta, jalma-jalma anu ngalaksanakeun puasana kalayan ikhlas tur bener nurutkeun syariat ajaran Islam. Puasa nu bener cek agama lain ngan ngan sa ukur nahan lapar, dahaga jeung jima wungkul, tapi kalakuan jeung omongan kudu puasa tina bohong, nipu, curang jeung hianat. Salain ti eta, salami puasa, urang kudu ngalobakeun amal kahadean, boh keur diri sorangan atawa keur masyarakat. Keur diri sorangan, contona ngajalankeun shalat tarawih, tadarus al-qur’an jeung ibadah sejena. Keur masyarakat atawa sosial, nyaeta urang kudu berehan mere maweh ka tatangga atawa baraya, sedekah ka jalma anu butuh tutulung kanu susah atawa mere sumbangan jeung keperluan sosial sejena.
Salami puasa, umat Islam dididik jeung dilatih sangkan ngabogaan sikap nya’ah, karunya, jeung berehan ka jalma-jalma fakir, miskin jeung budak yatim. Islam mangrupiekun agama nu sangat peduli ka jalma-jalma nu teu mampu. Ku kutina dina setiap ibadah mahdhoh anu diwajibkeun ka jalma Islam kudu dibarengan ku akhlak nu hade ka fakir miskin. Bahkan, moal sampurna Islam hiji jalma, lamun eta jalma loba ngalaksanakeun ibadah mahdhoh ka gusti Allah, tapi teu dibareungan ku sikap berehan. Jalma anu rajin shalat na, tapi sok ngewa ka budak yatim, tara barang bere kanu miskin, eta jalam cek al-qur’an kaasup kana jalma anu ngabohongan agama. Sakumaha dina dawuhan gusti Allah :
أَرَأَيْتَ الَّذِي يُكَذِّبُ بِالدِّينِ ﴿١﴾ فَذَلِكَ الَّذِي يَدُعُّ الْيَتِيمَ ﴿٢﴾ وَلَا يَحُضُّ عَلَى طَعَامِ الْمِسْكِينِ ﴿٣﴾ فَوَيْلٌ لِّلْمُصَلِّينَ ﴿٤﴾ الَّذِينَ هُمْ عَن صَلَاتِهِمْ سَاهُونَ ﴿٥﴾ الَّذِينَ هُمْ يُرَاؤُونَ ﴿٦﴾ وَيَمْنَعُونَ الْمَاعُونَ ﴿٧﴾
Hartosna :
”Naha maneh nyaho jalma-jalma nu ngabohongan agama?. Nya kitu teh jalma nu nolak (kana mere hakna) budak yatim. Jeung tara daek nguar ngajak mere dahar kanu miskin. Ku kituna kacilakaan pikeun jalma-jalma nu sok sholat. Nyaeta jalma-jalma nu mopohokeun jeung ngalalaworakeun sholatna. Nyaeta jalma nu riya (hayang kapuji) sarta tara daek tulung tinulung.
(QS. Al-Ma’un : 1-7)
Berehan mangrupikeun sikap anu mulya. Sabalikna, kikir atawa medit cap jahe kaasup pagawean anu hina. Jalma nu iman moal ngabogaan sikap kikir atawa medit, sabab manehna nyaho yen sagala harta banda anu dibikeun ka manehna mangrupikeun amanat ti gusti Allah swt. Rezeki anu dipasihan ku Gusti Allah, lain pikeun sorangan tapi aya hakna pikeun batur. Di dinya kudu dikaluarkeun tina sabahagian rezekina kujalan ngaluarkeun zakat, infak atawa sodakoh.
Rasulullah ngadawuh:
”Jalma anu berehan atawa dermawan deukeut ka Allah, deukeut ka manusa, jeung deukeut kana surga. Jalma bodo tapi berehan leuwih dipikacinta ku Alloh tibatan jalma pinter tapi kikir”. (HR. Thabrani)
Allohu Akbar, Allohu Akbar, Allohu Akbar
Para sadarek kaum muslimin sidang ’id anu mulya
Di zaman kiwari, anu disebut zaman globalisasi, beuki loba jalma kaya, tapi oge beuki loba jalma sangsara atawa miskin. Cek para ahli ilmu sosial, ari miskin teh aya duai rupa.
Kahiji, jalma miskin kulantaran maranehana sorangan. Moal aya jalma nu hayang hirup miskin, tapi kadang-kadang kondisi lingkungan anu ngakibatkeun maranehna jadi jalma miskin.
Kadua, jalma miskin kulantaran nasib. Teu saeutik budak anu dilahirkeun dina kulawarga nu miskin, manehna rek sakola oge hese kusabab teu boga biaya, kusabab teu sakola manehna teu boga pangabisa, kusabab teu boga pangabisa, manehna teu boga pagawean nu layak, kusabab teu boga pagawean nu layak manehna jadi jalma miskin.
Kabodohan jeung kamiskinan mangrupikeun mata rantai setan anu kudu ku urang di pegatkeun. Kabodohan jeung kamiskinan lain ngan ukur tanggungjawab kuwu, camat, bupati, gubernur atawa presiden, tapi tanggungjawab urang sarerea salaku warga negara. Lamun pamarentahna merhatikeun kana masalah kabodohan jeung kamiskinan, urang salaku rakyatna kudu ngadukung. Salah sawios program pamarentah dina ngentaskeun kabodohan nyaeta program wajib belajar salapan tahun (JARDIKNAS), sakola gratis pikeun barudak SD sampe SMP. Ku kituna program ieu kudu didukung ku urang salaku rakyatna, sangkan barudak atawa generasi urang kapayun tiasa jadi jalma-jalma anu pinter jeung jauh tina kafaqiran. Sabab saur kanjeung Nabi, kafaqiran dekut kana kakufuran.
Allohu Akbar, Allohu Akbar, Allohu Akbar
Ma’asyirol Muslimin Rohimakumulloh
Dina poe anu fitri ieu, khotib umajak ka sadayana kaum muslimin, saparantos bubar ti ieu tempat, mangga urang sasarangen ngayakeun silaturahim. Menta hampura ka dulur-dulur nu deukeut boh nu jauh, tatangga, atawa saha wae anu kenal jeung urang. Datangan dulur-dulur urang anu miskin, biasana maranehan sok minder lamun ngadatangan urang, mending urang nu ngadatangan manehna. Tanyakeun kaayaan manehna, burudakna jeung sajabana. Naon anu kira-kira butuh bantuan, mangga bantu ku urang sabisa-bisa.
Silaturrahim lain ngan ukur sasalaman. Tapi Silaturrahim anu sabanerna nyaeta nyambungken rasa mikanyaah, mikadeudeuh ka papada manusa. Ku jalan berehan ka dulur-dulur anu teu mampu, anak yatim jeung fakir miskin. Allah ngadawuh dina al-Qur’an, anu hartosna : ”Jeung geura bikeun hakna ka kulawarga anu deukeut, kanu mariskin, jeung ka nu keur nyanyabaan, sarta maraneh ulah boro awuntah.” (QS Al-Isra: 26)
بَارَكَ الله لي ولكم في القرأن الكريم ونفعني وإياكم بما فيه من الأيات والذكر الحكيم وتقبل من ومنكم تلاوته إنه هو الغفور الرحيم.
الخطبة الثانية :
اَلْحَمْدُ لِلَّهِ الَّذِيْ هَدَانَا لِهَذَا وَمَا كُنَّا لِنَهْتَدِيَ لَوْ لاَ أَنْ هَدَانَا اللهُ. أَشْهَدُ أَنَّ لاَ إِلَهَ إِلاَّ الله وَحْدَهُ لاَ شَرِيْكَ لَهُ. وَأَشْهَدُ أَنَّ مُحَمَّدًا عَبْدُهُ وَرَسُوْلُهُ. اَللَّهُمَّ صَلِّ عَلَى مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ. أَمَّا بَعْدُ؛. فَيَا أَيُّهَا الْمُؤْمِنُوْنَ، اِتَّقُوا اللهَ تَعَالَى حَقَّ تُقَاتِهِ، وَاعْلَمُوْا أَنَّ اللهَ وَمَلاَئَكَتَهُ يُصَلُّوْنَ عَلَى النَّبِيِّ، صَلُّوْا عَلَيْهِ وَسَلِّمُوْا تَسْلِيْمًا. اَللَّهُمَّ صَلِّ وَسَلِّمْ عَلَى مُحَمَّدٍ وَعَلَى آلِهِ وَصَحْبِهِ أَجْمَعِيْنَ. أمين يارب العالمين. اَللَّهُمَّ اغْفِرْ لِلْمُؤْمِنِيْنَ وَالْمُؤْمِنَاتِ وَالْمُسْلِمِيْنَ وَالْمُسْلِمَاتِ اْلأَحْيَاءِ مِنْهُمْ وَاْلأَمْوَاتِ. اَللَّهُمَّ أَرِنَا الْحَقَّ حَقًّا وَارْزُقْنَا اتِّبَاعَهُ، وَأَرِنَا الْبَاطِلَ باَطِلاً وَارْزُقْنَا اجْتِنَابَهُ. رَبَّنَا لاَ تُزِغْ قُلُوْبَنَا بَعْدَ إِذْ هَدَيْتَنَا وَهَبْ لَنَا مِن لَّدُنْكَ رَحْمَةً إِنَّكَ أَنتَ الْوَهَّابُ. رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ. وَالْحَمْدُ لِلَّهِ رَبِّ الْعَالَمِيْنَ.


text:
Kacaritakeun baheula dina hiji tempat aya oray naga keur nawu balong. Sungutna ngegel kana tangkal huni, buntutna dibrlitkeun kana pancuh tambakan beulah dieu. Awakna malang dina balong tea, tuluy di ayun keun goplak, goplak, goplak dipake nawu baloing tea.
Teu kungsi lila balong teh saat laukna sing kocopok loba. Jol datang gagak kadinya haritamah gagak teh buluna bodas ngeplak. Ujug-ujug corokcok weh laukna dipacokan nepi beak lauk nu baradagnamah.
Ku oray sanca katempoen gagak maling lauk, geuwat digenggereuhkeun, tapi gagak ngalah beuki ngahajakeun. Atuh oray ambek sebrut bae diudag gagakteh. Gagak teh hiber kuorang diobrot, gagak teh bingung da diberik wae sieunen katewak. Kabeneran aya nu keur neleum, gebrus bae gagak teh asup ka jero pijanaan. Atuh ari muncul deui teh geus lestreng .
Barang jol oray sanca teh panglingeun, da jadi hideung lestereng. Pok weh oray sanca nanya, “mahlik hideung maneh nempo sakadang gagak teu bieu liwat kadieu?”
Gagak teh sorana digedekeun, ngomongna oge basa Betawi, da sieunen katara, “Engga, gaaaa!”
Tah kitu sasakalana manuk gagak buluna hideung jeung sorana gaaa, gaaaak!
Rincian Dongeng:
– Judulna : Gagak Jadi Hideung
– Bahasana : Kasar
– Palakuna : Gagak jeung Oray Sanca
– Watek palakuna :
Gagak = Badeur, sok daek nyopet, te bisa digenggereuhkeun.
Oray Sanca = Getol, daek usaha, rajin.
– Tempat/latar : Caritana jaman baheula di hiji balong nu loba laukan
– Eusi/hikmah nu bisa di cokot :
Ari jadi jalma teh kudu getol daekan, ulet, usaha lamun hayang bog amah kos sakadang Oray Sanca. Ulah jiga Gagak baong, haying ngenah doing embung gawe.
Filed under: HIBURAN | Leave a comment »


text:
Carpon
DAUN KALAPA
Carpon Ena Rs.
KARSIH mulang ti tampian, ringkung. Leungeun kenca ngelek boboko nu pinuh ku gerohan. Leungeun katuhu ngajingjing ember eusi seuseuhan. Blus ka dapur saentas ngecagkeun ember deukeut pamoean. Maksudna rek neundeun boboko heula samemeh moekeun seuseuhan. Kasampak Karta, salakina, masih candukul bari ngepluk udud.
“Har, naha geuning masih candukul keneh wae, Pa?” Cek Karsih. Boboko diecagkeun.
Karta teu nembalan, ukur ngareret. Haseup roko nyerebung tina irungna.
“Moal gawe ta, Pa?” Cek Karsih deui.
“Arek...” Tembal Karta ku sora nu halon. Kadenge tuluy ngarenghap semu beurat.
Karsih kaluar ti dapur. Nang sajongjongan mah manehna moekeun seuseuhan. Cahya panon poe isuk karasa haneut. Muga-muga we sing panas, gerentes Karsih. Seuseuhan ambih tereh garing. Ayeuna tea, cuaca teh asa teu puguh. Kadang jam sabelas ge geus breg hujan.
Blus deui ka dapur. Karta masih candukul. Karsih teu pati malire. Manehna asup ka kamar, ngadon disalin. Kaluar, kasampak salakina masih cindukul keneh wae. Masih bari udud ngepluk.
“Age-age Pa rek gawe mah... Geus beurang ieu teh.. Tuh, geus tabuh tujuh...” Cek Karsih. Ret kana cikopi gigireun salakina, jiga can diinum saregot-regot acan. Geus tiis pastina oge.
“Aduhhhh.... “Karta cengkat. “Haroream puguh ge...” Tuluy babatek. Sukuna karasa ngarey.
Karsih ngalieuk.
“Atuh ari teu purun mah reureuh we, Pa... Ulah maksakeun...”
“Ah rek maksakeun we.... kagok geus jangji jeung Haji Enab poe ieu rek diala kalapana.....” Ingkud-ingkud leumpang ka palebah lawang. Sukuna karasa ngarey keneh. Cek kana bedog nu ngagantung dina tihang, tuluy disoren. Topi, rap dipake. Salumat, karung, rancatan jeung salang nu ngagoler, dicokot... enya jiga nu haroreamna teh. Biasana cangcingceng, harita mah tembong maksakeun pisan.
Karsih ngarenghap. Manehna nempokeun salakina tina lawang dapur. Watir, umur geus lima lima, geus kolot, tapi pagawean ti baheula jadi tukang ngala kalapa can keneh dieureunan. Padahal masing teu gawe kitu ge keur dahar-dahar bae mah moal kurang. Beas tara meuli najan sambunganeun loba oge. Cukup tina sawah dua ratus bata. Mahi ti usum ka usum teh. Tapi meureun pagawean ngala kalapa teh geus jadi candu...
Karta leumpang ka beulah wetan, muru jalan gede. Hilireun pabrik heler, mengkol ka katuhu mapay jalan satapak, meuntas walungan cipeundeuy, tuluy mapay galengan sawah. Pare keur meumeujeuhna koneng. Moal lila deui ge panen. Calanana cipruk ku ciibun tina daun pare nu ngaroyom kana galeng nu kaliwatan. Beak pasawahan manehna ngarandeg, napasna ngahegak. Perbawa hoream meureun, piraku leumpang sakitu wae, can pati jauh, geus karasa cape....
Ngahuleng sajongjongan. Ngadon betah nempokeun ngamparna pasawahan. Tembong manuk piit saabrulan, pruk kana tangkal jambe. Sawareh haiber deui, pruk kana pare. Tapi teu lila hiber deui, pruk deui kana tangkal jambe.
“Ta, nyinaon euy ngahuhuleng di dinya?”
Karta ngarenjag. Ngalieuk ka palebah datangna sora. Horeng Ki Aman.
“Aeh, Ki... he he he... puguh mani asa waraas nempo pasawahan...” tembal Karta.
“Jiga urang kota wae... naon waasna pasawahan unggal poe ge katempo?” Cek Ki Aman.
Karta ukur ngaheheh. Enya puguh, naon anehna pasawahan? Tapi teuing atuh da asa waraas we. Pare nu keur karoneng, ciibun, manuk piit, tangkal jambe, asa mere suasana nu beda isuk ieu mah. Karta ge teu apal naon sababna. Waraas we jiga nu lila teu nempo. Aya suasana endah nyulusup kana pikiran jeung hatena. Karta ngantep eta rasa ngawasa dirina...
“Rek ngala kalapa nu saha dih ayeuna?”
“Nu Haji Enab, Ki...” tembal Karta. “Yu, ah, Ki!” Manehna ngaleos. Rasa hoream masih ngagayot. Tapi manehna kudu ngalawan eta rasa, kudu maksakeun.
Karta hanjat ka hareupeun imah Ki Aman. Tuluy cepet ngulon. Bras ka deukeut bengkel Koswara. Ti dinya kebon Haji Enab geus kaciri. Kari mapay jalan gede, mengkol ngenca, nepi we...
Di sisi kebon Haji Enab, Karta ngadon ngahuleng deui. Daun-daun kalapa tembong hejo bengras katojo panon poe. Tingaroyag lalaunan katebak angin isuk. Aneh geus katempo waas deui we. Endah. Naha nya? Karta neleg ciduh. Atawa manehna salila ieu teu pernah sadar kana eta kaendahan. Nganggap biasa wae sabab geus jadi bagian tina hirupna.
Naon anehna daun kalapa? Naon anehna tangkal kalapa? Geus rebuan kali manehna naek turun tangkal kalapa, ti jaman ngora buburuh ngala kalapa. Nepika awakna ge bau tangkal kalapa. Nyirikeun manehna jeung tangkal kalapa teh geus jadi bagian nu teu bisa dipisahkeun. Tangkal kalapa jeung buahna teh hirup manehna. Kipayah manehna.
Kana naekan tangkal kalapa, di lembur ieu mah Karta nu pangpinterna. Nepika aya nu nyebut bingung neangan tangkal kalapa nu can ditaekan ku Karta mah. Kabeh geus kungsi ditaekan ku manehna diala buahna. Iwal meureun tangkal kalapa nu laleutik, nu can bubuah... Tangkal kalapa teh sobat manehna. Karta nyerengeh...
Tapi isuk ieu tangkalna, daunna, buahna, mere suasana nu beda. Katempo matak waas sakaligus endah. Teuing naon sababna. Teu hayang nalengteng kana jero hate jeung pikiranana. Rancatan, salang, karung jeung salumat diecagkeun kana taneuh. Sendalna dilaan. Karta nyampeurkeun tangkal kalapa nu pangdeukeutna. Memeh naek ditanggahan heula. Aneh, pan matak waas jeung endah, tapi kahoream asa beuki ngagayot. Ngabeungbeuratan awakna. Hhhhh. Karta mimiti mancal. Sasengked, dua sengked, tilu sengked, ngadon ngareureuh...
Aeh, aeh, naha aing mani hoream-hoream teuing ieu teh? Gerentes Karta. Manehna mancal deui. Nepika luhur Karta teu buru-buru ngalaan kalapa nu geus karolot. Ngadon nempo palawahan ka beulah landeuh. Enya, tuh endah deui wae. Jalan nu ngembat, itu bengkel Koswara asbesna tembong mimiti harideung, kebon albi Haji Karyo daunna hejo hegar katojo panon poe. Karta ngaragamang nyokot bedog nu disorenna. Kepras-kepras nilasan gagang buah kalapa. Blug, blug, blug... kalapa ragrag ninggang kana taneuh. Karta turun.
Geus di handap, leong kana tangkal kalapa nu hiji deui. Memeh ditaekan ditanggahan deui. Hoream deui wae. Padahal pan biasana mah ti tangkal ka tangkal teh najan cape tapi teu weleh kasurung ku sumanget hayang tereh ngarengsekeun pagawean. Hanjakal teu reureuh wae di imah, gerentes Karta. Cenah geus jangji ka Haji Enab, bisa sasadu ieuh.
Ari ayeuna mah geus kapalang. Karta mancal deui. Teu kungsi ngareureuh heula ayeuna mah. Aing kudu ngalawan kahoream, gerentes Karta. Nepi di luhur kepras-kepras gagang kalapa dikadekan. Blug, blug, blug, buah kalapa raragrag ninggang taneuh. Sawareh ngaracleng rada jauh. Tapi teu matak bingung neangan, kabeneran kebon Haji Enab mah henteu bala.
Aya barangbang garing, rek diala tapi liat. Digunying-gunying, dicentok disakalikeun sataker tanaga. Barangbang beunang. Tapi Karta ngalenyap reuwas. Lain barangbang wae anu ragrag teh, tapi awak manehna ge milu nuturkeun barangbang. Dahan hiji deui nu tadi dipake muntang milu lesot. Astagfirulloh! Karta rada ngagorowok. Leungeunna nyobaan ngaraeh deui dahan kalapa. Tapi sagalana geus telat...
Hirup hese diramalkeunana, komo diteangan kapastianana. Tapi barang awakna ngoleang ragrag, Karta geus bisa mastikeun tungtung hirupna. Matana peureum. Pasrah. Batinna muntang ka nu Kawasa sabab ukur eta hiji-hijina nu bisa dipake pamuntangan. Daun kalapa tembong beuki jauh, beuki jauh, beuki jauh..... Samentara taneuh beuki deukeut..... Bareng jeung ngagebutna awak Karta, kasadaranana hiber ngaleuwihan luhurna daun kalapa.
Simpe. Taya saurang ge nu nganyahoankeun.
Lembur simpe, April 2011.


text:
Kalénder Iran
Kalénder Iran basa Pérsia: گاه شماری هجری خورشيدى katelah oge kalénder Pérsia atawa kalénder Jalāli nyaéta hiji [[kalénder panonpoé nu kiwari dipaké di Iran jeung Afghanistan. Kalénder ieu dumasar kana tengetan, lain aturan. Unggal taun dimimitian dina vernal equinox nu ditangtukeun ku tengetan astronomis ti Teheran (atawa 52.5°E méridian, nu ogé nangtukeun IRST) jeung Kabul. Ieu leuwih akurat tinimbang kalénder Grégori.
Taun kalénder Iran kiwari nyaéta 1387 AP (AP = Anno Persico/Anno Persarum = taun Persia).


text:
Daptar gunung api di Indonésia
Kaca ieu mangrupakeun daptar gunung seuneuan di Indonésia. Géografi Indonésia didominasi ku gunung seuneuan nu kawangun alatan zona subduksi antara lempengan Érasia jeung lempengan Indo-Australia. Aya sababaraha gunung seuneuan anu kasohor bituna, contona, Rakata nu ngabalukarkeun pangaruh global taun 1883,[1] Dano Toba kasohor ku bitu supervolcanona nu diperkirakeun kajadian 74.000 taun Saméméh Kiwari nu ngabalukarkeun genep taun usum tiis gunung seuneuan,[2] sarta Gunung Tambora nu karekam dina sajarah taun 1815 bituna kacida ngaruksakna.[3]
Gunung seuneuan di Indonesia mangrupakeun bagean tina Cingcin Seuneu Pasifik (Pacific Ring of Fire). 150 entri dina daptar ieu digolongkeun kana genep wewengkon regional, opat di antarana mangrupakeun gunung seuneuan dina sistem kanal Cekungan Sunda. Dua golongan sesana mangrupakeun gunung seuneuan Halmahera, kaasup sabudeureun pulo gunung seuneuan, sarta gunung seuneuan di Sulawesi jeung Pulo Sangihe. Golongan pangpandeurina nyaeta dina hiji cekungan vulkanik nu ngahiji jeung gunung seuneuan Pilipina.
Gunung seuneuan anu pangaktipna nyaeta Kelut jeung Merapi di pulo Jawa anu geus ngabalukarkeun leungitna rebuan nyawa di sabudeureunnan. Saprak taun 1000, Kelut geus bitu leuwih ti 30 kali, bitu pangrongkahna kajadian dina skala 5 Volcanic Explosivity Index (VEI),[4] sedengkeun Merapi geus bitu leuwih ti 80 kali.[5] The International Association of Volcanology and Chemistry of the Earth's Interior geus nyebutkeun Merapi sabage Decade Volcano saprak 1995 alatan aktivitas letusanna anu remen.
Daptar eusi
Lingkup[édit | sunting sumber]
Acan aya hiji definisi anu baku ngeunaan gunung seuneuan. Hiji gunung bisa ditetepkeun sabage seuneuan tina ayana kawah, volcanic edificies atawa medan vulkanik. Bagian jero rohangan gunung seuneuan purba bisa wae urug atawa kakikis, sahingga nyiptakeun kamar-kamar magma anyar sabage gunung-gunung seuneuan anyar. Loba gunung seuneuan anu kiwari aktif mucunghul sabage anak congcot tina sisi kawah atawa tengah kawah. Salah sahiji conto nyaeta gunung Tangkubanparahu anu mucunghul dina kaldera gunung Sunda. Sababaraha congcot vulkanik dikolompokkeun jadi hiji ngaran, contona kompleks kaldera Tenger, sanajan padumuk lokal geus mere ngaran kana tiap kawahna. Status gunung seuneuan, arek aktif atawa henteu aktif henteu bisa didefinisikeun kalayan pasti. Ciri sahiji gunung sabage seuneuan ditetepkeun ku cutatan sajarahna, pananggalan radiocarbon, atawa aktivitas geotermalna.
Di handap ieu aya daftar gunung seuneuan anu dicokot tina sumber utama buku "Volcanoes of the World", anu dikumpulkeun ku dua ahli gunung seuneu Tom Simkin jeung Lee Siebert,[a] anu eusina mangrupa daftar gunung seuneu aktif dina sajero 10,000 taun ka tukang (Holocene).[6] Husus keur Indonesia, Simkin jeung Siebert ngagunakeun sahiji katalog ngeunaan gunung seuneu tina runtuyan publikasi International Association of Volcanology and Chemistry of the Earth's Interior.[b] Daftar Simkin jeung Siebert ngarupakeun daftar gunung seuneuan di Indonesia anu paling lengkep, tapi katalitian cutatanna beda-beda ti hiji wilayah jeung wilayah lianna dina hal jumlah kajadian jeung rongkahna letusan kadieunakeun.
Kolompok geografis[édit | sunting sumber]
Sumatra[édit | sunting sumber]
Tanah Sumatera sabagian gedé dipinuhan ku rangkean gunung atawa pagunungan anu disebut Bukit Barisan. Pagunungan eta ngawengku ampir 1,700 km (1,050 mi) ti kalér nunjang ngidul. Pagunungan eta kawangun akibat gerak lémpeéng téktonik Australia.[7] Lémpéng kasebut maju 5,5 cm/taun nu ngabalukarkeun lini anu rongkah di sisi beulah kulon Sumatera kaasup lini Sumatera-Andaman dina taun 2004.[8][9] Gerak téktonik lain waé ngabalukarkeun lini, tapi ogé ngwangun kamar magma dina handapeun pulo.[7]
Ti 35 gunung seuneu aktif, ngan aya hiji anu misah ti daratan utama Sumatera, nyaéta gunung Weh. Pisahna ieu gunung disababkeun ku letusan gedé anu ngakibatkeun kawangunna daratan anu handap sahingga kaeusi ku cai laut dina mangsa Pleistocene. Gunung seuneuan anu paling gedé di Sumatera nyaeta gunung Toba, anu kaasup gunung seuneuan super, di tengah dano Toba anu boga ukuran 100 km (62 miles) × 30 km (19 miles), anu kawangun saenggeus runtuhna kaldéra (kira-kira 74,000 taun Samemeh Kiwari).[2] Letusanna ditaksir nepi ka level dalapan dina skala VEI, level pangluhurna anu mungkin dina éta skala. Puncak anu paling luhur dina éta pagunungan nyaéta Gunung Kerinci anu luhurna 3,800 m (12,467 ft).
Selat Sunda jeung Jawa[édit | sunting sumber]
Selat Sunda misahkeun pulo Sumatera jeung pulo Jawa ku pulo seuneun Rakata. Rakata bitu rongkah dina taun 1883, ngaruksak dua per tilu eta pulo sarta ninggalkeun hijikaldera gede handapeun beungeut laut. Letusan cataclysmic ieu kadenge nepi ka pulo Rodrigues deukeut Mauritius (kira-kira 3000 mile atawa 4800 km jauhna).[1] Hiji congcot parasit anyar, anu disebut Anak Rakata, mucunghul tina jero laut dina puseur kaldera dina taun 1930.[11] Pulo-pulo Rakata lainna anu dihasilekun tina letusan taun 1883 dibere ngaran Sertung, Panjang jeung Rakata. Jawa mangrupakeun pulo nu relatif leutik lamun dibandingkeun jeung Sumatra mah, tapi boga konsentrasi gunung seuneuan katip nu leuwih loba. Aya 45 gunung seuneuan aktip di Pulo Jawa, henteu kaasup 20 kawah jeung congcot leutik di komplék vulkanik Diéng katut congcot ngora di komplék kaldéra Tengger. Sababaraha gunung seuneuan digolongkeun babarengan dina daptar di handap alatan perenahna nu padeudeukeut. Gunung Merapi, Semeru jeung Kelud mangrupakeun gunung seuneuan pangaktipna di Jawa. Gunung Semeru terus-terusan bitu ti taun 1967.[12] Gunung Merapi disebut salasahiji Decade Volcanoes ti taun 1995.[13] Ijen boga situ kaldera nu boga rupa-rupa kelir nu unik mangrupakeun reservoir alam nu kacida asamna (pH<0.3).[14] Aya tambang walirang di Ijen, panambang ngumpulkeun batu walirang nua sam make leungeun.
Kapuloan Sunda Leutik[édit | sunting sumber]
Kapuloan Sunda Leutik nyaeta hiji kapuloan nu ti kulon tepi ka wetanna, ngawengku pulo-pulo Bali, Lombok, Sumbawa, Flores, Sumba jeung Timor; sakabehna aya dina tungtung landasan buana Australia.
Gunung seuneuan di wewengkon ieu kawangun ku ayana kulit samudra sarta gerakan landasannana sorangan.[18] Sababaraha gunung seuneuan sacara lengkep ngawangun pulo, upamana, pulo Sangeang Api. Gunung Tambora, di Pulo Sumbawa, bitu tanggal 5 April 1815, kalayan skala 7 VEI sarta dianggep bitu pangngaruksakna dina sajarah nu kacatet.[3]
Laut Banda[édit | sunting sumber]
Laut Banda di kiduleun Kapuloan Maluku ngawengku kelompok kapuloan nu leutik. Tilu lempengan tektonik utama di sahandapeun laut, lempengan Érasia, Pasifik jeung Indo-Australia, geus kawangun ti mangsa Mesozoik mula.[20] Gunung seuneuan di Laut Banda Sea utamana mangrupakeun pulo, tapi sababaraha di antarana mangrupakeun gunung seuneuan di jeroeun sagara.
Sulawesi jeung Kapuloan Sangihe[édit | sunting sumber]
Opat bojong ngadominasi wangun pulo Sulawesi. Bagean tengah mangrupakeun wewenkon pagunungan, tapi kalolobaannana henteu lain gunung seuneuan (non-vulkanik). Gunung seuneuan aktip pinanggih di bojong kaler sarta terus manjang tepi ka kalereun Kapuloan Sangihe. Kapuloan Sangihe nandaan wates jeung Pilipina.
Halmahera[édit | sunting sumber]
Pulo Halmahera di beh kaler Kapuloan Maluku diwangun ku gerakan tilu lempengan tektonik nu ngahasilkeun dua jangkah pagunungan nu pasilang-silang, nu ngawangun opat semenanjung karangan nu dipisahkeun ku tilu teluk jero. Hiji volcanic arc manjang ti kaler ka kidul di sisi beh kulon Halmahera, nu sababaraha diantarana mangrupakeun kapuloan vulkanik, contona, Gamalama jeung Tidore. Ngaran pulo nu aya Gamalamaan nyaeta Ternate nu geus jadi puseur perdagangan rempah-rempah ti jaman Karajaan Portugis mula nu muka hiji fort taun 1512. Alatan lokasina nu mangrupakeun puseur perdagangan rempah-rempah salila Age of Discovery, rekaman sajarah bituna gunung seuneuan di Halmahera geus aya ti saprak awal abad ka-16.
Bitu gede[édit | sunting sumber]
Di handap ieu daptar bitu gede pinilih tina gunung seuneuan di Indonesia, disortir sacara kronologis dumasar kana tanggal. Ukur bitu nu skalana 3 VEI atawa leuwih anu dipidangkeun di dieu dibarengan jeung jeung sumber sarta karuksakannana, kajaba lamun aya bitu nu skalana leutik tapi ngabalukarkeun karuksakan nu gede.
Catetan: cv=central vent eruption, pf=pyroclastic flow (aliran piroklastik), lf=lava flow (aliran lava), lm=lahar mudflow (aliran leutak lahar), cl=crater lake eruption (bitu situ kawah), ph=phreatic eruption (bitu préatik), ld=lava dome extrusion (ekstrusi momolo lava), cc=caldera collapse (ambrugna kaldéra), se=submarine volcano eruption (bitu gunung seuneuan jero laut, fa=fumarole activity (aktivitas fumarol), rf=radial fissure eruption (bitu rengatan radial).
Tempo oge[édit | sunting sumber]
Rujukan[édit | sunting sumber]
Rujukan umum[édit | sunting sumber]
- ^ a M. Neumann van Padang (1951). "Indonesia". Catalog of Active Volcanoes of the World and Solfatara Fields, 1, 1–271, Rome: IAVCEI.
- ^ a Tom Simkin and Lee Siebert (1994). Volcanoes of the World: A Regional Directory, Gazetteer, and Chronology of Volcanism During the Last 10,000 Years, 2nd ed., Geoscience Press. ISBN 0945005121.
Catetan[édit | sunting sumber]
- ↑ a b c Winchester, Simon (2003). Krakatoa: The Day the World Exploded: August 27, 1883, HarperCollins. ISBN 0-06-621285-5.
- ↑ a b c Oppenheimer, C. (2002). "Limited global change due to the largest known Quaternary eruption, Toba ≈74 kyr BP?". Quarternary Science Reviews 21 (14–15): 1593–1609.
- ↑ a b c Stothers, Richard B. (1984). "The Great Tambora Eruption in 1815 and Its Aftermath". Science 224 (4654): 1191-1198.
- ↑ "Sajarah Letusan Kelut". Global Volcanism Program. Smithsonian Institution. Diakses pada 19 Désémber 2006.
- ↑ a b c d e f "Sajarah Letusan Merapi". Global Volcanism Program. Smithsonian Institution. Diakses pada 19 Désémber 2006.
- ↑ "Summary Data Criteria". Global Volcanism Program. Smithsonian Institution. Diakses pada 31 Désémber 2006.
- ↑ a b Simoes, M., Avouac, J.P., Cattin, R., Henry, P. (2004). "The Sumatra subduction zone: A case for a locked fault zone extending into the mantle". Journal of Geophysical Research 109.
- ↑ Subarya, C., Chlieh, M., Prawirodirdjo, L., Avouac, J.P., Bock, Y., Sieh, K., Meltzner, A., Natawidjaja, D.H., McCaffrey, R. (2006). "Plate-boundary deformation associated with the great Sumatra-Andaman earthquake". Nature 440: 46–51.
- ↑ Lay, T., Kanamori, H., Ammon, C., Nettles, M., Ward, S., Aster, R., Beck, S., Bilek, S., Brudzinski, M., Butler, R., DeShon, H., Ekstrom, G. (2005). "The Great Sumatra-Andaman Earthquake of 26 December 2004". Science 308 (5725): 1127–1133.
- ↑ "Volcanoes of Indonesia - Sumatra". Global Volcanism Program. Smithsonian Institution. Diakses pada 17 Nopémber 2006.
- ↑ Whittaker, R. J., Bush, M. B. (1993). "Anak Krakatau and old Krakatau: a reply". GeoJournal 29 (4): 417–420.
- ↑ "Semeru Weekly Reports". Global Volcanism Program. Smithsonian Institution. Diakses pada 7 Désémber 2006.
- ↑ International Association of Volcanology and Chemistry of the Earth's Interior (1995). "Decade Volcano Update". Bulletin of Volcanology 57 (1): 82–83.
- ↑ Ansje Löhr, Thom Bogaard, Alex Heikens, Martin Hendriks, Sri Sumarti, Manfred van Bergen, Kees C.A.M. van Gestel, Nico van Straalen, Pieter Vroonand, and Budi Widianarko (2005). "Natural Pollution Caused by the Extremely Acid Crater Lake Kawah Ijen, East Java, Indonesia". Environmental Science and Pollution Research 12 (2): 89–95.
- ↑ "Mount Merapi Erupts", ANTARA, 15 May 2006. Disalin 2006-11-17.
- ↑ "Volcanoes of Indonesia - Krakatau". Global Volcanism Program. Smithsonian Institution. Diakses pada 17 Nopémber 2006.
- ↑ "Volcanoes of Indonesia - Java". Global Volcanism Program. Smithsonian Institution. Diakses pada 17 Nopémber 2006.
- ↑ H. A. Brouwer (1939). "Exploration in the Lesser Sunda Islands". The Geographical Journal 94 (1): 1–10.
- ↑ "Volcanoes of Indonesia - Lesser Sunda Islands". Global Volcanism Program. Smithsonian Institution. Diakses pada 17 Nopémber 2006.
- ↑ Christian Honthaasa, Jean-Pierre Réhaulta, René C. Maurya, Hervé Bellona, Christophe Hémonda, Jacques-André Maloda, Jean-Jacques Cornéeb, Michel Villeneuveb, Joseph Cottena, Safri Burhanuddinc, Hervé Guilloud and Nicolas Arnaud (1998). "A Neogene back-arc origin for the Banda Sea basins: geochemical and geochronological constraints from the Banda ridges (East Indonesia)". Tectonophysics 298 (4): 297–317.
- ↑ "Volcanoes of Indonesia - Banda Sea". Global Volcanism Program. Smithsonian Institution. Diakses pada 17 Nopémber 2006.
- ↑ "Volcanoes of Indonesia - Sulawesi". Global Volcanism Program. Smithsonian Institution. Diakses pada 17 Nopémber 2006.
- ↑ "Volcanoes of Indonesia - Sangihe Islands". Global Volcanism Program. Smithsonian Institution. Diakses pada 17 Nopémber 2006.
- ↑ "Volcanoes of Indonesia - Halmahera". Global Volcanism Program. Smithsonian Institution. Diakses pada 17 Nopémber 2006.
- ↑ a b c d e f g "Large Holocene Eruptions". Global Volcanism Program. Smithsonian Institution. Diakses pada 18 Désémber 2006.
- ↑ Katili, J.A. and Sudradjat, A. (1984). "Galunggung: the 1982-1983 eruption". Volcanology Survei Indonesia: 102.
- ↑ "Galunggung, Java, Indonesia". Volcano World. Department of Geosciences at Oregon State University. Diakses pada 30 Désémber 2006.
- ↑ a b Michael R. Rampino and Stephen Self (1982). "Historic eruptions of Tambora (1815), Krakatau (1883), and Agung (1963), their stratospheric aerosols, and climatic impact". Quaternary Research 18 (2): 127–143.
- ↑ a b c "Awu's Eruptive History". Global Volcanism Program. Smithsonian Institution. Diakses pada 31 Désémber 2006.
- ↑ B.H. Choi, E. Pelinovsky, K.O. Kim and J.S. Lee (2003). "Simulation of the trans-oceanic tsunami propagation due to the 1883 Krakatau volcanic eruption". Natural Hazards and Earth System Sciences 3: 321–332.
- ↑ Oppenheimer, Clive (2003). "Climatic, environmental and human consequences of the largest known historic eruption: Tambora volcano (Indonesia) 1815". Progress in Physical Geography 27 (2): 230-259.
- ↑ "The Deadliest Eruptions". Volcano World. Department of Geosciences at Oregon State University. Diakses pada 31 Désémber 2006.
- ↑ Kesalahan pengutipan: Tag
tidak sah; tidak ditemukan teks untuk ref bernama
vsi
- ↑ J.-C. Tanguy, Ch. Ribière, A. Scarth and W.S. Tjetjep (1998). "Victims from volcanic eruptions: a revised database". Bulletin of Volcanology 60: 137–144.


text:
Tarigu
Tipung tarigu nya éta tipung atawa bubuk lemes anu asalna tina bulir gandum, osok jadi bahan dasr pikeun nyieun kuéh, emih jeung roti.[1] Kecap tarigu asalna tina bahasa Portugis, trigo, anu hartina "gandum".[1] Tipung tarigu miboga kandungan zat pati (polisakarida), nya éta karbohidrat kompleks anu teu liur lamun kacaian.[1] Tipung tarigu ogé miboga kandungan protein dina bentuk gluten, anu miboga peran pikeun nangtukeun geunyal henteuna kadaharan anu dijieuna tina tarigu.[1] Tipung tarigu asalna tina gandum, bedana tarigu asalna tina siki gandum anu dilemeskeun, sedengkeun tipung gandum utuh (whole wheat flour) asalna tina gandum jeung kulit arina anu ditutu.[1]
Cara nyieun tipung tarigu[édit | sunting sumber]
Tipung tarigu dijieuna tina hasil ngagilingna siki gandum ngaliwatan sababaraha tahap olahan, diantarana tatahar jeung tahap ngagiling.[2] Tatahar saperti cleaning (ngabersihkeun), dampening (pelembapan), jeung conditioning (pengondisian). Dina tahap cleaning, gandum dibersihkeun tina kokotor saperti kebul, nyingkahkeun beubeutian (saperti siki jagong, kadelé), kulit gandum, watang gandum, batu, logam, jrdd [2] Kontaminan-kontaminan kasebut kudu dipisahkeun tina gandum saencan diproses ngagiling.[2] Maké ayakan kasar jeung magnét bisa misahkeun benda-benda nu séjéna jeung substansi logam anu aya dina gandum.[2] Gandum anu geus dibersihkeun ngaliwatan prosés satuluyna nya éta prosés dampening jeung conditioning.[2] Prosés dampening nya éta prosés nambahan cai sangkan campuran gandum miboga kadar cai anu dipikahayang. [2] Prosés dampening gumantung kana kandungan cai tina gandum.[2] Sanggeus ngaliwatan prosés dampening satuluyna gandum ngaliwatan conditioning tambahan cai kana gandum, antepkeun sababaraha jam sangkan nyerep.[2] Tahap satuluyna nya éta tahap ngagiling anu ngaliwatan prosés breaking, reduction, sizing, dan tailing. Prinsip proses penggilingan adalah memisahkan endosperma dari lapisan sel aleuron atawa lapisan kulit.[3] Tahap ngagiling satuluyna nya éta prosés reduction, nya éta endosperma anu geus dihancurkeun jadi tipung tarigu, tuluy diayak pikeun misahkeun tina bran jeung pollard. [3]
catetan[édit | sunting sumber]
- ↑ a b c d e TEPUNG TERIGU (Dicutat tanggal 2 Desember 2011)
- ↑ a b c d e f g h Bogasari. 1997. Quality Control of Raw Material Wheat Flour and By Product. Jakarta: PT ISM Bogasari Flour Mills.
- ↑ a b Buckle KA et al. 1985. Ilmu Pangan. Purnomo AH, penerjemah. Jakarta: UI-Press. Terjemahan dari: Food Science.


text:
Persamaan paramétrik
Dina matématik, persamaan paramétrik nyaéta hubungan éksplisit dua atawa leuwih variabel dina watesan hiji atawa leuwih parameter bébas. Sacara abstraks, rélasi (hubungan) dijelaskeun dina wangun equation (persamaan), jeung nembongkeun oge bayangan bentuk fungsi, sebutkeun, Rn. Sanajan kitu aya sababaraha hal anu leuwih akurat keur diartikeun salaku representasi parametrik. Tempo oge parameter, parametrization, regular parametric representation.
Contona, persamaan parabola sederhana,
- ,
bisa di-paraméterisasi ku ngagunakeun paraméter bébas , sarta disusun di bentuk
- .
Sanajan dina conto samemehna ampir ngadeukeutan hal trivial, parameter di handap ieu milu kana circle radius :
- .
Ahirna, bentuk geometri penting nu ampir teu mungkin keur ngajelaskeun persamaan tunggal tapi ngabogaan gambaran nu hade dina bentuk persamaan parametrik :
numana ngajelaskeun kurva tilu-dimensi, helix, nu ngabogaan radius a sarta ningkat ku satuan per turn. (Catetan yen persamaan identik dina plane keur circle; kanyataanna, helix ngan sakadar 'a circle whose ends don't have the same z-value'.
Sababaraha gambaran di luhur umumna ditulis salaku
Cara ieu keu ngagambarkeun kurva sacara praktis tur efisien; contono, bisa integrate jeung differentiate saperti watesan kurva. Saterusna, bisa dijelaskeun velocity partikel nuturkeun pola parameter di handap ieu:
sarta acceleration nyaeta:
Sacara umum, kurva parametrik ngaruppakeun fungsi hiji parameter bebas (umumnya dilambangkeun ku ). Parameterisasi permukaan, leuwih ilahar digunakeun saperti dina aplikasi vector calculus saperti Stokes' theorem, ngarupakeun pungsi 2 parameter, leuwih ilahar or .
Conto parameter permukaan nyaeta (capless) cylinder diberekeun ku
Kanyataan yen gambaran silinder ieu ngarupakeun kajadian waktu hiji persamaan nu ditempo ngagambarkeun lingkatan dina bidang, nu diijinkeun keur dicokot tina arbitrary nilai z.


text:
Contoh pidato bahasa sunda singkat padat dan jelas,serta menggunakan kalimat bahasa sunda yang baik sopan dan santun,contoh pidato pembukaan acara yang akan di gelar baik pidato sambutan pembentukan pengurus baru atau pidato sambutan dina upacara pelantikan pangurus baru.
belajar berpidato sangat berguna untuk mebentuk mental kita dalam berbicara di depan orang banyak,juga bisa melatih cara berbicara kita agar terbiasa dengan acara kemayarakatan di sekitar kita.
sehingga ketika kita di daulat untuk mengisi acara organisasi kemasyarakatan kita sudah terbiasa dan tidak kaget karena kita sering belajar atau sekedar membaca contoh-contoh teks pidato,sehingga kita akan siap jika di daulat untuk mengisi acara.
seperti beberapa contoh dibawah ini adalah contoh pidato pembukaan dan sambutan dalam pembentukan pengurus baru,dan pelantikan pengurus baru berbahasa sunda.
PIDATO SAMBUTAN PEMBENTUKAN PANGURUS ANYAR.
Para saderek sadayana nu ku simkuring di pihormat.
Assalamu'alaikum Wr.Wb.
Sakumaha nu parantos mafhum,maksad sareng tujuan urang sadayana kempel di ieu tempat, teu aya sanes nyaeta kanggo ngamusyawarahkeun milih calon-calon pangurus anu anyar. Hal ieu ku urang dilaksanakeun berdasarkeun pasal .... ayat.....
anu aya dina Anggaran Dasar Rumah tangga Organisasi urang.
Kumargi kitu,Simkuring atas nami sagenap anggota dina kasempatan ieu ngadugikeun ucapan sewu nuhun ka para pangurus anu lami, nu moal lami deui tugas kapangurusanana bakal di gentos ku para pangurus anu anyar. Kana jasa-jasa sareng jerih payahna, boh mangrupi tanaga atawa emutan,dina ngurus organisasi.
Sareng teu tiasa dilalaworakeun berkah pengorbanan,pengabdian sarta rasa tanggung jawabna organisasi urang kalayan tetep aya dina kalancaran tur kamajuan. Ngeunaan hal ieu seeur bukti-bukti nyata parantos katinggal ku urang sareng nu parantos diraoskeun.
kumargi waktos beuki maju, mangga urang kawitan bae waktos pikeun milih pangurus nu anyar saluyu sareng katangtuan,sarta salamina nyekel pageuh kana tata tertib anu didadasaran ku kakulawargaan.
Mudah-mudahan Alloh SWT. salamina maparin taufiq sareng hidayah ka urang sadaya, sahingga musyawarah ieu tiasa berjalan lancar.
Wassalamu'alaikum Wr. Wb
PIDATO SAMBUTAN DINA UPACARA PALANTIKAN PANGURUS
Bissmillahirrahmanirrahim
Para saderek sadayana anu di hormat.
Assalamu'alaikum Wr.Wb.
saderek-saderek sadayana pangurus,boh anu lami atawa anu anyar . Sakedap deui urang sdayana dugi kana acara pelaksanaan palantikan pangurus anu anyar.Sabagai hasil keputusan musyawarah,anu dipilih secara formatur nurutkeun tata tertib sarta katangtuan anu berlaku,sehingga kahontal hiji kasapakatan kapilihna pangurus anu anyar.
Kacida ngaraos bingahna saparantosna urang sadaya ngiring jalana musyawarah anu diliputi kaakraban pinh rasa kakluargaan, saling pengertian,silih hormat sok sanajan beda - beda pamadegan, namung eta teh wajar, jalaran ayana hal eta nuduhkeun yen organisasi urang berjalan sacara dinamis tapi terarah dina nuju cita-cita sareng tujuanana.
Mangka payus tur pantes ku urang dijantenkeun kabiasa suasana saperti ieudina satiap musyawarah nu ku urang dilaksanakeun. Margi ku cara saperti ieu sakadar sambutan ieu,sagala rupina bakal langkung gampil kahontal sareng ngawujud anu sahade - hadena
Rupina cekap sakieu sakdar sambutan ieu salajeungna mangga urang sami - sami laksanakeun upacar pelantikan pangurus anyar nu kapilih nembe.
Akhirul Kalam
Wassalamu'alaikum Wr,Wb.
Contoh Pidato Bahasa Sunda Pelantikan Pengurus Organisasi
Contoh pidato bahasa sunda singkat padat dan jelas,serta menggunakan kalimat bahasa sunda yang baik sopan dan santun,contoh pidato pembukaan acara yang akan di gelar baik pidato sambutan pembentukan pengurus baru atau pidato sambutan dina upacara pelantikan pangurus baru.


text:
Kulit
Dina zootomi jeung dermatologi, kulit téh organ dina sistim kulit nu diwangun ku lapisan jaringan biologis nu nutupan otot jeung organ di handapeunana. Salaku panyelang jeung sabudeureunana, kulit téh boga pancen penting pisan dina ngalawan patogén. Guna séjénna di antarana salaku insulasi jeung ngatur hawa, sensasi, sarta sintésis vitamin D jeung B.
Kulit téh aya pigménan dina mélanositna, nu nyerep sababaraha radiasi bubahya ti panonpoé. Kulit ogé ngandung énzim pangropéa DNA anu malikkeun deui karuksakan alatan radiasi UV, sahingga jalma nu gén énzim ieuna ruksak bisa ngalaman kangker kulit. Pigméntasi kulit manusa téh rupa-rupa pisan, sahingga sok dipaké pikeun ngabédakeun antarsélér.
Kulit mamalia ilaharna mah ogé buluan (rambut). Rambut ieu utamana mah pikeun ngabantu insulasi nu disadiakeun ku kulit, tapi bisa ogé dijadikeun ciri séksual sekundér atawa nyaru.
Daptar eusi
Lapisan[édit | sunting sumber]
Kulit téh diwangun ku dermis jeung épidermis. Di handapeun lapisan ieu aya hipodermis (lapisan adiposa subkutan), nu biasana mah teu digolongkeun salaku lapisan kulit.
Tipeu[édit | sunting sumber]
Kulit bisa dibagi kana tipeu kandel jeung ipis. Kulit kandel aya dina dampal suku jeung leungeun; stratum corneumna leuwih lébar sarta kandungan keratinna leuwih loba, teu aya rambutan. Sakujur awak, lian ti nu disebut di luhur, dibungkus ku kulit ipis: stratum corneumna leuwih leutik, rambutan, leuwih lemes sarta leuwih élastis. Karakteristikna, kaasup dénsitas saraf sénsori jeung tipeu rambut, rupa-rupa gumantung perenahna.
Guna[édit | sunting sumber]
- Taméng: taméng anatomis antara lingkungan jero jeung luar; sél Langerhans dina kulit téh bagian ti sistim imun adaptif
- Pangrasa: ngandung rupa-rupa tungtung saraf nu bakal ojah alatan pangaruh panas, tiis, antel, teken, geter, jeung tatu jaringan.
- Ngatur hawa: kulit téh ngandung kelenjar sebaceous jeung otot pili éréktor nu lemes.
- Simpenan jeung sintésis: nyimpen lipid jeung cai, ogé tempat sintésis vitamin D jeung B ku ayana UV dina bagian kulit anu tangtu. Sintésis ieu patali jeung pigméntasi: kulit leuwih poék mun ngahasilkeun vitamin B leuwih loba batan vitamin D, sarta sabalikna.
- Ékskrési: kadar uréa dina cikiih téh 1/130-na. Ékskrési ngaliwatan késang mangrupakeun guna sekundér pikeun ngatur hawa.
- Absorpsi: oksigén, nitrogén, jeung karbon dioksida bisa difusi kana épidermis dina jumlah anu saeutik. Ubar ogé bisa diasupkeun ngaliwatan kulit, misalna dina rupa salep jeung koyo.
Berséka[édit | sunting sumber]
Kulit kudu rutin diberesihan.
Ngolotan jeung panyakit[édit | sunting sumber]
Luyu jeung umur nu beuki ngolotan, kulit téh beuki ipis sarta leuwih gampak ruksak. Kulit jadi kerejut (alatan ngurangan élastisitasna), sarta asupan getih jeung kelenjarna beuki saeutik.
Élmu kadokteran nu ngulik kulit disebut dermatologi.
Baca ogé[édit | sunting sumber]
Sumber rujukan[édit | sunting sumber]
- Skin, Wikipédia édisi basa Inggris (3 Méi 2006).


text:
Walikota
Walikota ngarujuk ka hiji politikus nu tumindak minangka pamingpin hiji kota.
Dina konteks Otonomi Daérah di Indonésia, Walikota nyaéta Kapala Daérah Kota. Walikota sajajar jeung Bupati, nyaéta Kapala Daérah Kabupatén. Walikota miboga tugas jeung wewenang mingpin panyelenggaraan daérah dumasar kawijakan nu geus ditetepkan babarengan jeung DPRD Kota. Walikota dipilih minangka pasangan sacara langsung ku rayat di Kota satempat. Walikota mangrupakeun jabatan politis (sabab diusulkeun ku partai politik), lain Pagawé Nagri Sipil.


text:
Fungsi survivor
Fungsi survivor atawa fungsi reliabiliti nyaeta sipat unggal variabel acak nu ngagambarkeun susunan kajadian, ilaharna pakait jeung paeh atawa gagalna sababaraha sistim, dumasar kana time. Ieu kawengku dina probabiliti nu mana sistim bakal nyalametkeun maneh salila waktu nu ditangtukeun. Watesan fungsi reliabiliti ilahar dipake dina widang rékayasa sabalikna watesan fungsi survivor dipake leuwih lega, kaasup dina hurip manusa.
Harti[édit | sunting sumber]
Anggap X ngarupakeun variabel bebas nu mibanda cumulative distribution function F(t) dina interval [0,∞). Maka fungsi-survivor atawa fungsi-reliabiliti nyaeta:
Sipat[édit | sunting sumber]
Unggal fungsi R(t) bakal turun sacara angger.
Waktu, t=0, ngagambarkeun kaayaan mimiti, sacara tipikal dimimitian nu nalungtik atawa sistim mimiti dipake. R(0) ilaharna satuan tapi bisa kurang keur ngagambarkeun probabiliti numana sistem gagal teu lila sanggeus operasi.
Sakali deui, limt→∞R(t) ilaharna nol tapi bisa oge leuwih gede keur ngagambarkeun kahirupan dina jero sistim nu mungkin.
Konsep pakait[édit | sunting sumber]
Tempo oge:


text:
PL Kyodan
PL Kyodan atawa Gereja Kabébasan Sampurna nyaéta ageman internasional anu ngembang ti kabudayaan Buddhis Zen Jepang dina mimiti abad ka-20. PL ngajarkeun yén "Hirup nyaéta seni." Manusa dilahirkan pikeun ngungkabkeun kapribadian maranéhanana anu unik dina sagala rupa hal anu dipigawé ku manéhna - "pikeun nyieun seni". Pikeun mantuan maranéhanana dina ngabenerkeun kahirupan maranéhanana sarta nungkulan kasusah kawas panyakit, kemalangan, rasa gering, jsb., para pangagemna diajarkeun naha maranéhanana miboga masalah ieu sarta ditungtun dina memecahkannya ku Patriarkh (Oshieoya-sama) sarta para panditanya. PL henteu miboga kitab suci (kawas Alkitab atawa Al Qur'an), tapi, maranéhanana miboga 21 Prinsip PL sarta 21 Asas PL anu diwahyukeun ku para Pangadeg Gareja ieu.
Kiwari jumplukan ieu nglaim miboga leuwih ti 3 juta pamilu di sakumna dunya. Lolobana garejana aya di Jepang, tapi alatan pagawéan misi anu aktip dina warsih 1960-an, PL nangtung di Amérika Kidul sarta Amérika Sarikat ogé. Kiwari garejana aya ogé di Kanada, Brasil, Argentina, Paraguay sarta Peru. Puseurna di Oseania didirikan dina warsih 1990-an di Brisbane, Australia. Komunitas-komunitasnya anu leutik ogé aya di Éropa, hususna di Perancis, Portugal, sarta Hongaria.
Saban warsih di kantor puseurna di Jepang diayakeun kembang seuneu pangbadagna di dunya. Jumplukan bisbol SMA PL pohara kawéntar di Jepang. Maranéhanana mindeng ngameunangan kejuaraan nasional.
21 Asas PL[édit | sunting sumber]
- 1. Hirup nyaéta seni
- 2. Hirup manusa nyaéta runtuyan pengungkapan diri
- 3. Manusa nyaéta perwujudan Pangéran
- 4. Manusa nalangsara lamun manéhna gagal pikeun ngungkabkeun dirina sorangan
- 5. Kepribadian sajati manusa leungit lamun manéhna dipangaruhan ku rarasaan sarta emosi
- 6. Kepribadian sajati manusa kaungkab sabot egonya dihapuskan
- 7. Sagala hiji hal aya dina hubungan anu silih patali hiji sarua séjén
- 8. Hiduplah bersinar kawas panonpoé
- 9. Kabéh jelema sederajat
- 10. Berjuanglah pikeun nyiptakeun kabagjaan babarengan
- 11. Milikilah iman sajati ka Pangéran
- 12. Aya cara (fungsi) anu has pikeun saban "ngaran" (ayana)
- 13. Aya cara pikeun lalaki, aya ogé cara pikeun awéwé
- 14. Kabéhanana pikeun katengtreman dunya
- 15. Kabéh nyaéta eunteung
- 16. Sagala hiji hal ngembang terus
- 17. Pahamilah naon anu pailng hakiki
- 18. Dina saban waktu manusa nangtung di persimpangan jalan antara anu alus sarta anu jahat
- 19. Bertindaklah sabot intuisi anjeun maréntahkeunana
- 20. Hiduplah dina kahijian sampurna antara barang sarta pikiran
- 21. Hiduplah dina Kabébasan Sampurna


text:
Pakarang nuklir
Pakarang nuklir hartina pakarang nu ngahasilkeun kakuatan ngaruksakna tina réaksi nuklir/inti, boh fisi atawa fusi. Hasilna, pakarang nuklir nu kawilang leutik téh jauh leuwih kuat batan bom konvénsional pangbadagna, sahingga hiji bom bisa ngancurkeun hiji kota sagemblengna.
Dina sajarah perang, pakarang nuklir téh kungsi dipaké ukur dua kali, nyaéta dina pamungkasan Perang Dunya II. Nu kahiji lumangsung isuk-isuk 6 Agustus 1945, nalika pesawat AS ngaragragkeun "Little Boy", bom uranium, ka Hirosima, Jepang. Anu kadua lumangsung tilu poé sanggeusna, nalika AS ngaragragkeun "Fat Man", bom plutonium, ka kota Nagasaki. Dipakéna pakarang nu ngabalukarkeun tiwasna 100-200 rébu jalma (malah cenah leuwih) ieu nepi ka kiwari masih jadi kontroversi — antara jumlah korban sipil anu sakitu lobana jeung eureunna perang. Jejer ieu ngahaneutan deui ku ningkatna kasus térorisme nu nelasan rahayat sipil, boh ku pihak nagara atawa lain, nu tujuanana kurang leuwih sarua: nganggeuskeun perang. Pikeun leuwih lengkep ngeunaan ieu padungdengan, mangga aos Bom atom Hirosima jeung Nagasaki.
Ti saprak bom Hirosima jeung Nagasaki, pakarang nuklir téh rébuan kali diujicobakeun, di antarana ku AS, Uni Soviet, Inggris, Prancis, RRC, India, jeung Pakistan. Lian ti nagara-nagara éta, aya ogé sababaraha nagara nu ngaku boga pakarang nuklir, tapi teu pasti bener/henteuna. Misalna Israél, sigana boga program nuklir gedé-gedéan, sarta boga sahanteuna ratusan hulu ledak nuklir (baca Israél jeung pakarang pangruksak masal); sababaraha waktu ka tukang, Koréa Kalér ngaku boga pakarang nuklir; sedengkeun Iran dituduh ku sababaraha nagara Kulon ngembangkeun pakarang nuklir.
Daptar eusi
Tipe pakarang nuklir[édit | sunting sumber]
Aya dua tipe dasar pakarang nuklir:
- Pakarang nu ngahasilkeun énérgi ledakna tina réaksi fisi nuklir wungkul, nu kawentar disebut bom atom. Dina pakarang fisi, massa bahan fisil (uranium nu dibeungharan atawa plutonium) dikemas dina massa superkritis—jumlah bahan nu dipikabutuh pikeun réaksi rantay nuklir éksponénsial—boh ku jalan némbakkeun hiji bagian bahan subkritis ka nu séjénna, atawa ku jalan ngomprés massa subkritis ku bahan peledak nu dituturkeun ku nyuntikkeun neutron pikeun mitambeyan réaksina. Masalah utama dina rancangan pakaang nuklir téh nyaéta dina mastikeun yén suluh nu dipaké geus ampir béak saméméh bitu. Jumlah énérgi nu dileupaskeun ku bom fisi téh kira sapantaran jeung saton nepi ka kira 500 kiloton TNT.
- Pakarang nu ngahasilkeun énérgi ledak tina réaksi fusi nuklir, nu kakuatanana bisa leuwih ti sarébu kali bom fisi. Bom nuklir tipe ieu katelah bom hidrogén, bom térmonuklir, atawa bom fusi. Nu boga bom tipe ieu sigana mah ukur aya genep nagara: AS, Rusia, Prancis, Inggris, RRC, jeung India. Gawéna bom hidrogén nuturkeun rancangan Teller-Ulam, nu ngabekaskeun bom fisi dina rohangan husus gigireun suluh fusi. Réaksi fusi dimimitian ku radiasi gamma jeung sinar X tina ledakan fisi nu neken jeung manaskeun kapsul tritium, deuterium, atawa litium deuterida.
Lian ti nu dua éta, aya ogé pakarang nuklir tipe séjén, misalna boosted fission weapon, nu ngaronjatkeun hasil ledakanana tina réaksi fusi nu jumlahna saeutik, tapi lain kaasup bom hidrogén. Aya ogé sababaraha pakarang nu dijieun maké rancangan husus: bom neutron nu ledakanana rélatif leutik, tapi ngabalukarkeun radiasi.
Taktik nuklir[édit | sunting sumber]
Taktik perang nuklir mangrupakeun hiji cara boh pikeun ngayonan atawa pikeun nyegah perang nuklir. Kawijakan nyingkahan kamungkinan serangan pakarang nuklir ti nagara séjén ku jalan ngancam serangan nuklir balesan téh katelah salaku taktik/stratégi taméng nuklir (nuclear deterrence strategy). Tujuanana nyaéta pikeun miara status serangan kadua (kabisa males serangan nuklir ti luar ku serangan nuklir deui) jeung kamungkinan ngalumpuhkeun seranganana (kabisa nakis jeung ngancurkeun kakuatan nuklir musuh saméméh diserang).
Sajarah[édit | sunting sumber]
Pakarang nuklir munggaran dijieun di AS, ku kelompok internasional kaasup élmuwan-élmuwan ti Éropah tengah kalawan dibantu ku Inggris jeung Kanada, dina mangsa Perang Dunya II salaku bagian tina Proyék Manhattan nu dirusiahkeun. Najan tadina mah dijieunna téh alatan sieun kapiheulaan ku Nazi Jérman, tapi tungtungna dipaké pikeun ngabom dua kota Jepang: Hirosima jeung Nagasaki bulan Agustus 1945. Uni Soviet ngembangkeun jeung nguji pakarang nuklir nu munggaran taun 1949, nu pangaweruhna mangrupakeun hasil telik sandina di AS. Boh AS jeung USSR lajeng ngembangkeun pakarang nu ditanagaan ku fusi nuklir (bom hidrogén) taun 1950-an. Ku kapanggihna téhnologi rokét taun 1960-an, pakarang nuklir téh jadi bisa dikirimkeun ka mana waé.
Pakarang nuklir geus jadi lambang kakuatan militér jeung nasional, sedengkeun uji nuklirna mindeng dipaké pikeun nguji rancangan anyar sakaligus ancaman pulitik. Nagara séjén nu ogé ngembangkeun pakarang nuklir, di antarana Inggris, Prancis, jeung Cina. Lima nagara nuklir ieu sapuk pikeun ngawates sumebarna Proliferasi Nuklir ka nagara-nagara séjén, najan sigana mah geus aya sababaraha nagara nu kiwari geus boga kakuatan nuklir (India, Afrika Kidul, Pakistan, jeung Israél). Dina pamungkas Perang Tiis awal 1990-an, Féderasi Rusia kawarisan pakarang ti USSR, nu salajengna, babarengan jeung AS, nyoba ngurangan cadanganana pikeun kapentingan kasalametan internasional. Najan Proliferasi Nuklir diteruskeun, Pakistan justru nguji coba pakarang nuklir munggaranana taun 1998, sedengkeun Koréa Kalér ngaku geus ngembangkeun éta pakarang taun 2004.
Taun kamari, 2005, aya kira 29.000 pakarang nuklir nu disimpen ku sahanteuna tujuh nagara, tapi lolobana mah (96%) aya di AS jeung Féderasi Rusia.
Media[édit | sunting sumber]
- Uji détonasi nuklir Enewetak (iber koropak)
- Klip vidéo tilu uji ledakan nuklir di Enewetak, Kapuloan Marshall.
- Catetan ngeunaan rupa-rupa balukar ledakan nuklir dina format Vidéo Flash
- Teu bisa nempo vidéona? Baca pitulung média.
Baca ogé[édit | sunting sumber]
- Sajarah
- Élmu jeung téhnologi nu patali
- Stratégi militér
- Proliferasi jeung pulitik
Rujukan[édit | sunting sumber]
- Bethe, Hans Albrecht. The Road from Los Alamos. New York: Simon and Schuster, 1991. ISBN 0-671-74012-1
- DeVolpi, Alexander, Minkov, Vladimir E., Simonenko, Vadim A., and Stanford, George S. Nuclear Shadowboxing: Contemporary Threats from Cold War Weaponry. Fidlar Doubleday, 2004.
- Glasstone, Samuel and Dolan, Philip J. The Effects of Nuclear Weapons (third edition). Washington, D.C.: U.S. Government Printing Office, 1977. Available online (PDF).
- NATO Handbook on the Medical Aspects of NBC Defensive Operations (Part I - Nuclear). Departments of the Army, Navy, and Air Force: Washington, D.C., 1996.
- Hansen, Chuck. U.S. Nuclear Weapons: The Secret History. Arlington, TX: Aerofax, 1988.
- Hansen, Chuck. The Swords of Armageddon: U.S. nuclear weapons development since 1945. Sunnyvale, CA: Chukelea Publications, 1995. [1]
- The Manhattan Engineer District, "The Atomic Bombings of Hiroshima and Nagasaki"
- Smyth, Henry DeWolf. Atomic Energy for Military Purposes. Princeton, NJ: Princeton University Press, 1945. (Smyth Report – the first declassified report by the US government on nuclear weapons)
- The Effects of Nuclear War. Office of Technology Assessment, May 1979.
- Rhodes, Richard. Dark Sun: The Making of the Hydrogen Bomb. New York: Simon and Schuster, 1995. ISBN 0-684-82414-0
- _________. The Making of the Atomic Bomb. New York: Simon and Schuster, 1986 ISBN 0-684-81378-5
- Weart, Spencer R. Nuclear Fear: A History of Images. Cambridge, MA: Harvard University Press, 1988.
Tumbu kaluar[édit | sunting sumber]
- Umum
- Nuclear Weapon Archive from Carey Sublette is a reliable source of information and has links to other sources and an informative FAQ.
- The Federation of American Scientists provide solid information on weapons of mass destruction, including nuclear weapons and their effects
- Alsos Digital Library for Nuclear Issues – contains many resources related to nuclear weapons, including a historical and technical overview and searchable bibliography of web and print resources.
- Everything you wanted to know about nuclear technology — Provided by New Scientist.
- Congressional Research Service (CRS) Reports regarding Nuclear weapons
- The Effects of Nuclear Weapons
- Sajarah
- The Manhattan Project: Making the Atomic Bomb
- "The Race to Build the Atomic Bomb", educational resource.
- Balukar
- Nuclear weapon simulator for several major cities
- Fallout Calculator for various regions
- Example Scenarios - Two scenarios of a nuclear explosion on two United States Cities
- Isu
- "The Nuclear Weapons Debate" - OneWorld.net's Perspectives Magazine, May 2005
- "Nuclear Power and Nuclear Weapons: Making the Connections" – an article about the connections between nuclear power and nuclear weapons development by an anti-nuclear group.
- Nuclear War Survival Skills is a public domain text about civil defense.
- IPPNW: International Physicians for the Prevention of Nuclear War – Nobel Peace Prize-winning organization with information about the medical consequences of nuclear weapons, war and militarization.
- Bulletin of the Atomic Scientists – Magazine founded in 1945 by Manhattan Project scientists. Covers nuclear weapons proliferation and many other global security issues. See this page for comprehensive data on nuclear weapons worldwide.
- 50 Facts About U.S. Nuclear Weapons – Largest, smallest, number, cost, etc.
- Nuclear Files.org covers the history of nuclear weapons and explores the political, legal and ethical challenges of the Nuclear Age.
- Union of Concerned Scientists – Nuclear Policy, weapons, testing, technical issues, and arms control.


text:
Senin, 21 Juli 2008
Naha persib bisa eleh?
Kajadian bahela ayena aya deui,siga nu heeh x bener eta persib diawal laga ngajungkelken persela 5-2.Suganteh eta kajayaan kang Jaya bisa terus kana pertandingan-pertandingan kadituna,ari heug teh ningan kalahka teu waras deui.Sabenerna ari pemain mah geus rada aralus sakitumah ngan naha ningan atuh pertahanana wat kalahka ilu nyerang ka harep jadi weh ari aya serangan balik teh kawalahan.Pamaen tukang persib saperti Nova Arianto jeng Nyeck Nyobe boga badan super jangkung tapi kunaon bisa eleh wae mun ek ngaheden?Kang Jaya atawa saha wae staf pelatih persib cing atuh barudakna latih nganyundul.Ditungguan ku bobotoh kamenangana deui,elehken isuk tim mutiara hitam teh tong sieun pedah raledek.
Diposkan oleh Chova C_cute di 14.27 Tidak ada komentar:
Kamis, 10 Juli 2008
Aing x be2ja ka saria kabeh,tong hayang bobogohan ari letik keneh mah soalna ari geus terjerumus kana dunia bobogohan bakalan hese ngobatana.Hayangna ngan bobogohan wae,geus lah ayena mah ari can bisa neang duit sorangan mah tong hayang bobogohan,lieur ieuh...Pek geura pikirken mun ayena urang bobogohan hayuh kabogoh urang ngajak ulin ka hiji tempat,tah saleheng kabogoh urang mun teu menta jajan.Mun menta jajan seug urangna can ngasaan gawe alias teu bogo duit mah pan kalahka berabe..Nya lah tungtungna mah sakumaha saria weeh,ari boga duit gede mah nya seug wae x bobogohan mah asal kade weh bobogohana tong kalewatan teuing,bisi engke na kalahka digebugkan ku masyarakat(pedah ngahamilan)...U ahh
Diposkan oleh Chova C_cute di 05.42 1 komentar:
Adakah Yang Namanya Playboy Jaman Sekarang..?
Dijaman yang serba modern ini kita ketahui sangat mudah sekali untuk melakukan sesuatu,tidak terkecuali untuk bisa mempunyai pacar lebih dari 2.Dengan bermodalkan tampang atau juga hanya bermodalkan selembar kartu kredit full duitnya kita bisa mempunyai pacar lebih dari satu.Tidak ada salahnya memang akan tetapi kita patut mengetahui dan mencermati setiap apa yang sedang kita lakukan,jangan sampai kita lengah dan terbuai sehingga apa yang kita punya malah abis gara2 banyak dikeluarkan untuk mengajak jalan2 pacar yang banyak.Kita bayangkan saja seandainya uang kita abis Rp.1juta hanya untuk dibelanjakan sehari bersama salah satu pacar kita,belum lagi kalo pacar yang lainya pun minta jalan2 dan minta dibeliin sesuatu yang harganya gk dikenal kaum pengemis..Nah mulai dari sekarang lebih baik kita pikirkan dulu matang2 kalo pengen jadi seorang playboy dijaman sekarang.Apalagi kalo kita punya pacar seorang cewek pulsa atau cewek full bensin,bisa2 bukanya kita jadi orang kaya malah jadi orang melarat...Ckakakak...C U ahh.
Diposkan oleh Chova C_cute di 00.05 2 komentar:
Langganan: Entri (Atom)


text:
Sérén taun
Sérén Taun nya èta salah sahiji tradisi anu aya di masarakat Sunda, nepi ka kiwari. Éta tradisi masih kénéh digelarkeun ku masarakat agraris tradisional sunda, saperti di Sukabumi, Kuningan, Bogor, Banten jeung daerah séjénna.[1]
Sacara Étimologis kecap sérén taun diwangun ku dua kecap nya éta kecap sérén jeung taun. Sérén nya éta kecap pagawéan mulangkeun, mikeun, nyerahkeun deui naon-naon anu tadina dititipkeun, dipihapékeun. Sedengkeun taun nya éta waktu di dunya anu lilana 12 bulan.[1]
Sérén taun atawa serah taun dumasar ma'na kecap, miboga harti sérén sumérén taun nu kamari ka taun nu bakal datang salaku gagantina. Dina kontéks kahirupan tradisi masarakat agraris tradisional Sunda, sérén taun mangrupa média sukuran ka nu maha Kawasa sagala hasil tatanen anu cukup nu ku maranéhna dilakon, sarta miharep dina taun-taun saterusna sagalana bakal leuwih hadé.[2]
Daptar eusi
Kasang Tukang[édit | sunting sumber]
Sérén taun geus aya di jaman saméméh masarakat sunda mikawanoh agama Islam. Urang sunda anu sabagéan pakasaban masarakatna dina widang tatanén mangrupa salah sahiji kasang tukang ayana tradisi upacara sérén taun.[3]
Sérén taun anu dilaksanakeun dina bulan Muharam numutkeun kalénder Islam anu mangrupa bulan munggaran dina kalénder Islam, tapi béda jeung sérén taun anu digelarkeun di Kuningan Jawa Barat.[3]
Di Kuningan sérén taun dilaksanakeun dina tanggal 22 Rayagung anu mangrupa bulan munggaran dina taun Saka kalénder Sunda. Ieu mangrupa pangbéda anu teu kawilang jauh sabab dina kasang tukangna sorangan sérén taun diayakeun pikeun ngebréhkeun rasa sukur ka nu Maha Kawasa anu maparin kasalametan tur kabagjaan ka masarakatna dina sataun katukang utamana dina hasil panén. Pangbéda ieu gumantung dina daérahna séwang-séwangan dumasar kana kapercayaan jeung tradisi di daérahna tapi biasana waktu dilaksanakeun teu jauh pisan ukur 2 nepi 3 bulan.[3]
Upacara sérén taun di jaman baheula saukur ngumpulkeun hasil panén pikeun disérénkeun ka Sanghyang nu dibarengan ku macakeun do'a dina raraga ngébréhkeun rasa sukur sarta miharep panén saterusna bisa leuwih mucekil. [3]
Tujuan[édit | sunting sumber]
Sérén taun mibanda tujuan, di antarana [4] :
- Sukuran ka nu Kawasa dumasar hasil tatanén taun ayeuna;
- Silaturahmi masarakat jeung masarakat séjén;
- Neruskeun tradisi karuhun anu geuh hirup mangabad-abad;
- Ngajén jeung ngamumulé tradisi Sunda.[4]
Unsur-Unsur Upacara Sérén Taun[édit | sunting sumber]
Dina kagiatan upacara adat sok aya unsur-unsur anu ngarojong jeung nyoko kana lumangsungna upacara adat, diantarana dina sérén taun aya sababaraha kagiatan anu sok dipigawé di sababaraha daérah nya éta:
- Sasajén
- Ngado’a
- Ngariung/dahar bareng
- Ngibing bari mawa paré
- Pawéy
- Seni wayang/kasenian sejénna
- Puasa
- Tapa
- Semédi
- Dialog
Dina enas-enasna mah upacara adat atawa upacara kaagamaan ngawengku opat komponén :
- Tempat Upacara. Nu dijadikeun tempat upacara biasana nya éta di imah gedé kasepuhan atawa di tempat anu sok dipaké acara-acara gedé saperti Paséban
- Waktu lumangsungna Upacara. Ieu hal gumantung daérahna, aya anu maké kalénder Islam, aya ogé nu maké kalénder Sunda. Anu tangtu mah dina usum panén.
- Kalengkepan Upacara. Saperti pakakas, pantun buhun, gondang, dogdog lojor, rengkong, celempung dina awi, kidung buhun, jeung réa deui.
- Jalma anu mingpin. Biasana pupuhu adat atawa pupuhu kasepuhan anu dipercaya turun tumurun ngaliwatan pancakaki[4]
Prak-prakan Upacara Sérén Taun[édit | sunting sumber]
Upacara Sérén Taun di unggal daérah gurat badagna mah sarua, tapi aya sababaraha kagiatan anu ngabédakeun tiap daérah. Biasana dilaksanakeun atawa dipintonkeun rupa-rupa kasenian gumantung wewengkonna. Sapoé saméméhna masarakat ngumpul di imah pupuhu adat bari mawa pakakas pikeun perhelatan, lolobana mangrupa hasil tani, dina peutingna dipintonkeun pantun.[4]
Poé isukna upacara dimimitian ku helaran (iring-iringan) anu mangkatna ka tempat paré hasil panén ditunda pikeun mawa ka rengkong, paré diunjal kalayan rengklang, saméméh indit ditabeuh calung rénténg, tuluy iring-iringan rengkong nu mawa paré éta dituturkeun ku nu mawa pakakas-pakakas tatanén kawas bajak, pacul, parang jsb, dituluykeun ku iring-iringan angklung sarta dogdog lonjor. Di sabudeureun leuit geus sayaga wanoja-wanoja anu rék ngabagéakeun iring-iringan rengkong nu mawa paré kalayan tutunggulan gondang, nya éta nabeuh lebuh jeung halu. Para pemaén angklung nembang bari ngibing patémbal-témbal jeung nu nabeuh gondang, tuluy diayakeun upacara Nginebkeun, nya éta nunda paré dina rengklang. Saurang awéwé kolot nembangkeun rajah ménta idin pikeun nempatkeun dewi paré dina rengklang. Lamun paré geus diasupkeun kabéh kana rengklang tuluy ngarempug nutu, nya éta nutu paré anyar sedengkeun rombongan balik deui ka tempat ngagondang marengan nu nabeuh angklung anu tuluy nabeuh bari ngahaleuang. [5]
Sérén Taun di Kuningan[édit | sunting sumber]
Di daérah Kuningan Jawa Barat, sérén taun dimimitian ku upacara ngajayak ( Mapag Paré ), dina tanggal 18 Rayagung anu dituluykeun ku upacara nutu paré nepi ka acara pamungkas dina acarana dina tanggal 22 Rayagung. Ngajayak dina basa sunda hartina narima sarta ngabagéakeun, sedengkeun wilangan 18 anu dina basa sunda dibaca “dalapan welas” miboga harti welas asih anu hartina asih kaasih Pangéran anu geus maparin kabagjaan pikeun umatna di sakabéh alam dunya.[3] Puncak acara Sérén Taun mangrupa nutuan paré dina tanggal 22 Rayagung, ieu ogé ngabogaan harti sorangan. Wilangan 22 miboga harti minangka runtuyan, wilangan 20 sarta 2 nya éta Paré anu ditutu dina acara pamungkas saloba 22 kwintal nu dibagi 20 kwintal pikeun ditutu sarta dibagikeun ka masarakat sarta 2 kwintal dipaké minangka binih. Wilangan 20 ngarefleksikeun unsur anatomi awak manusa. Boh lalaki boh awéwé ngabogaan 20 sipat wujud manusa, nya éta: 1. getih , 2. daging, 3. bulu, 4. kuku, 5. buuk, 6. kulit, 7. urat, 8. polo atawa uteuk, 9. bayah ataa paru, 10. ari atawa haté, 11. kalilipa atawa limpa, 12. mamaras atawa maras, 13. hamperu ataun hamperu, 14. tulang, 15. sumsum, 16. lamad atawa lemak, 17. gegembung atawa lambung. 18. peujit atawa peujit. 19. ginjal sarta 20. jantung.[3] Ka 20 sipat diluhur ngahijikeun organ sarta sél awak kalayan fungsi anu béda-béda, atawa awak ditempo dina hiji struktur hirup anu ngabogaan prosés kawas hukum adikodrati. Hukum adikodrati ieu saterusna ngajanggélék jadi jirim ( badan ), jisim ( nurani ) sarta pangakuan ( kuring ). Sedengkeun wilangan 2 miboga harti yén kahirupan téh aya 2 kecap anu patukang tonggong saperti : beurang sarta peuting, bagja jeung sangsara, alus jeung goréng, jsb.[3]
Dina upacara sérén taun anu jadi objék utama nyaéta PARÉ. Paré dianggap minangka lambang kamakmuran alatan wewengkon Cigugur hususna sarta wewengkon sunda séjén anu umumna miboga pakasaban tatanén, kawas carita Pwah Aci Sahyang Asri anu méré kesuburan pikeun ka manusa pikeun hirup di bumi. Dina upacara sérén taun ieu dipidangkeun carita-carita pantun sunda heubeul anu nyaritakeun ngeunaan lalampahan Pwah Aci Sahyang Asri. Sajaba ti éta, paré mangrupa bahan kadaharan utama anu ngabogaan pangaruh langsung dina 20 sipat wujud manusa diluhur. [3]
Saminggu saméméh prak-prakan upacara Adat Sérén Taun lumangsung dimimitian ku Pesta Dadung anu tempatna di Dinya Hyang dina wanci subuh. Wewengkon Dinya Hyang mangrupa hiji wewengkon anu mangrupa pasir, cenah numutkeun masarakat di dinya mangrupa daérah anu hieum. Inti ti Pesta Dadung nya éta miceun hama jeung mamala. Pamakéan Dadung atawa tambang badag anu dijieun tina ijuk, ngagambarkeun rasa sukur masarakat ka budak nu sok ngangon munding atawa embé. Tembang anu eusina pamenta sangkan patani, tukang ngangon, ingon-ingon sarta sérang disalametkeun ti mamala jeung cilaka, ieu mangrupa bubuka acara sérén taun. [5]
Sabada éta, kakara hama sérang dipiceun ka liang di Dinya Hyan, anu ceunah ti baheula jadi tempat pikeun miceun hama. Pesta Dadung dipungkas ku ibing sawatara urang patani. Éta mangrupa simbol kabagjaan pikeun patani anu salila sataun digawé meres késang, ngokolakeun sérang dina poyang jeung hujan. Melak binih tangkal ogé jadi bagian ti Pesta Dadung pikeun ngalestarikeun alam anu mangrupa tempat hirup manusa di dunya. [6]
Henteu ngan ngandeg di Pesta Dadung, isukna puseur kagiatan pindah ka Balong Girang (balong alami di hulu cai) Cigugur.Saucul tengah poé, nu nyicingan pilemburan ngariung dihibur ku Nyiblung nya éta sora cai balong anu di tabeuh ku masarakat sangkan ngahasilkeun aora anu ramé. Sora tina cai anu di tabeuh ku leungeun pamaénna sarta ku warga satempat kadéngé riuh pondok. Seuseurian jeung heureuy ditambah éprakna masarakat ngajadikeun sora cai jeung sora éprakan leungeun ngahiji ngajadikeun ramé.[3]
Poé-poé saterusna salila saminggu saméméh prosesi utama dina upacara adat sérén taun, biasana diayakeun atraksi atawa pegelaran kasenian tradisonal ti rupa-rupa wewengkon di Jawa Barat kawas (Seni Jentreng Tarawangsa Sumedang Larang, Ronggeng Gunung ti Ciamis, Angklung Baduy ti Baduy atawa Kanekes, Musik Rendo sarta Beluk ti Baduy, Gending Karesmen atawa sendar tari, tembang Sunda buhun sarta sajabana). Salila saminggu ogé diayakeun paméran sagala rupa hasil karajinan masarakat wewengkon Cigugur mangrupa, batik, anyaman, ukiran sarta sajian kadaharan tradisional has Cigugur kawas peuyeum ketan , gemblong jsb. Iwal ti kasenian aya ogé dialog antar masarakat adat, agama sarta kapercayaana nu umumna medar ngeunaan masalah sosial sarta budaya anu dialaman di unggal wewengkon. Dialog éta biasana ogé lumangsung dina suasana kakulawargaan, sagala rupa pangalaman sarta silih mantuan néangan solusi pikeun dijadikeun rarancang kahareupna dina sagala nyanghareupan sagala bangbalu.[3]
Peuting saméméh acara upacara Sérén Taun, biasana ogé diayakeun upacara ritual adat Ngarérémokeun ti masarakat Kanekes, ritual lagu-lagu ti masarakat Dayak Losarang Indramayu sarta dipungkas kalayan tari Badaya Nyi Pwah Aci Sang Hyang Sri ku wanoja. Isuk-isukna tanggal 22 Rayagung warsih Saka Sunda. Upacara dimimitian ku sora goong rénténg minangka tanda yén prosesi upacara adat baris dimimitian. Sora goong rénténg méré sora anu ngagema ngagambarkeun kabagjaan masarakat Cigugur dina ngalaksanakeu upacara sérén taun. Sanggeus éta kadéngé sora tembang kacapi suling dibarengan ku kawih rajah minangka bubuka, rajah nu dibawakeun ku lagam puisi méré paneges yén upacara sérén taun mangrupa upacara anu sakral.[3]
Saterusna atraksi pagelaran angklung Baduy anu dico'o ku kira-kira sapuluh urang suku Baduy. Seni angklung Baduy ogé kawas dawam dipigawé di masarakat baduy/kanekes dina pesta panén adat lumangsung. Saterusna diteruskeun ku ibing buyung minangka ibingan kreasi tradisional has Cigugur anu dipintonkeun ku welasan wanoja Cigugur. Réngsé pagelaran ibing buyung saterusna acara dituluykeun ku pagelaran angklung buncis ti Cigugur anu dipintonkeun ku ratusan nonoman Cigugur bari nabeuh angklung sarta reog atawa dog-dog (sajenis pakakas tabuh mangrupa kendang sagala rupa ukuran anu ngan ditutupan kulit sato dina hiji sisi bunderan kaina).Babarengan kalayan dibarengan pakakas musik angklung buncis sarta reog ieu dipintonkeun ibingan formasi panji-panji warna-warni ku para nonoman ogé nuturkeun sora musik anu ngagema éta.[3]
Sabada bérés pagelaran angklung buncis,diteruskeun ku prosesi upacara ngajayak. Di mana ti unggal juru tadi datang sarombongan lulugu sarta muda-mudi papasingan(lalaki sarta awéwé) sabelas pasang mawa hasil bumi dina tampah anyaman awi. Biasana awéwé anu mawa hasil bumi maké raksukan kabaya bodas sarta disamping batik rereng kalayan dipayungan ku payung janur ku para nonomanana nu maké raksukan takwa bodas, calana hideung sarta maké dodot lawon batik ogé. Rombongan sabelas pasang muda-mudi nu mawa hasil bumi ti sagala juru tadi di tuluykeun ti tukang ku rombongan ibu-ibu mawa paré di tampah bari disuhun, sarta ditukang ibu-ibu aya bapa-bapa anu manggul béas sarta hasil bumi séjénna (buah-buahan sarta umbi-umbian) jeung pakakas rengkong, dongdang sarta jampanan. Rombongan ibu-ibu maké baju kabaya bodas jeung disinjang batik, samentara bapa-bapa maké raksukan kampret hideung-hideung sarta maké iket batik. Prosesi ti kabéh rombongan upacara éta usik dipirig ku gamelan goong rénténg asup ka rohang Pendopo Gedeung Paseban Tri Panca Tunggal. Saterusna hasil bumi anu dibawa lulugu sarta sabelas pasang muda-mudi éta sacara ngaruntuy dihaturkeun sarta ditampa ku inohong adat, inohong masarakat, inohong sagala rupa agama sarta kapercayaan, sarta inohong aparat pamaréntahan. Samentara rombongan ibu-ibu sarta bapa-bapa langsung ka tempat nutu paré atawa panutuan. Sabada prosesi panampian hasil bumi ditarima ku para inohong masarakat sarta aparat tadi, alunan musik gamelan hawar-hawar halimpu kadéngé marengan sora tembang-tembang atawa lagu-lagu babarit (kawih buhun) anu dikawihkeun ku rampak sekar kokolot.[3]
Puncak acara ti upacara sérén taun ieu dieusi ku pangbagéa ti inohong Adat Cigugur (Pangeran Djati Kusumah, incu Pangeran Madrais), inohong aparat pamaréntahan sarta wawakil ti lembaga nasional atawa dunya anu pareng hadir dina wanci éta. Saterusna kaasup doa babarengan ti unggal wawakil inohong ageman sarta kapercayaan minangka wujud kakulawargaan dina ngucap sukur ka Pangéran Anu Maha Esa. Saterusna prosesi lekasan sabot para inohong sarta pajabat pikeun nutu paré sarta nutu paré babarengan pikeun saterusna dituturkeun ku sakumna warga anu nuturkeun sakabéh upacara adat seren taun éta. Minangka tambahan guaran yén biasana paré anu ditumbuk ku masarakat sacara masal dina puncak ahir prosés upacara adat sérén taun éta kira-kira 20 kwintal paré, sedengkeun 2 kwintal paré séjénna di simpen di lumbung paré tuluy dibagikeun ka para warga anu hadir sarta patani dina wangun wayang-wayangan paré. Sakabéh upacara lumangsung ti isuk-isuk nepi ka soré. [3]
Rujukan[édit | sunting sumber]
- ↑ a b (id)[seren taun di banten]
- ↑ R.A Darnadibrata, .Kamus Basa Sunda. Kiblat 2006. Bandung.
- ↑ a b c d e f g h i j k l m n (id)Kabudayaan Sérén Taun
- ↑ a b c d (id)Sumartini, nuning. Skripsi: Ajén Falsaafah dina Sérén Taun di Kabupatén Sukabumi. UPI Bandung 2010.
- ↑ a b (id)Hj.Patimah,spk. Ensiklopedi Sunda : Alam, Manusia dan Budaya termasuk Budaya Cirebonan dan Betawi. PT Dunia Pustaka Jaya. Jakarta 2000.
- ↑ {{id}[seren taun masarakat sunda]


text:
Bandstop filter
Bandstop filter (BSF) idéal nyaéta filter nu dirarancang pikeun nolak ngan sinyal-sinyal dina pita-pita frekuensi tinangtu antara wc1 jeung wc2 sarta ngaliwatkeun komponen-komponen sesana tanpa distorsi. Fungsi transfer atawa réspon frékuénsi BSF ideal nyaeta:
HBSF - HBPF
Amplitudo jeung fase HBSF digambarkeun saperti di handap ieu:
Baca ogé[édit | sunting sumber]
Rujukan[édit | sunting sumber]
- Hsu, Hwei P., Schaum's Outline of Theory and Problems of Analog and Digital Communications, McGraw Hill, 1993


text:
Waduk
Waduk nya éta hiji tembok tahanan cai anu dijieun tina sagala rupa batuan sarta taneuh. [1] Cai anu dibendung baris dipaké pikeun nyumponan kaperluan masarakat antara séjénna dijadikeun pembangkit tanaga listrik (PLTA), penyediaan cai bersih, tempat rekreasi, nu ngontrol Caah, sarta sajabana. [1] Saprak warsih 1900 nepi ka ayeuna Indonésia ngabogaan leuwih ti 100 waduk mimitian ti tipe waduk lapang nepi ka waduk badag boh anu dikokolakeun ku pamaréntah boh instansi swasta.[1] Kawas dipikanyaho yén awak bendungan baris ngalaman tekanan tina éfék ngocorna cai waduk.[1] Alatan gaya tekanan ieu mangka awak waduk baris bisa ngalaman deformasi. [1] Alatan bendungan ngabogaan lalakon anu cukup penting pikeun kahirupan masarakat, mangka diperlukeun perawatan anu nyukupan guna nyingkahan karuksakan dina waduk kasebut. [1] Salah sahiji cara miara sarta perawatan kasebut salah sahijina nya éta kalayan ngalakonan pangimeutan deformasi dina awak waduk. [1] Ampir kabéh jenis waduk anu aya di Indonésia mangrupa tipe waduk urugan. [2] Waduk ieu dijieun kalayan numpukeun taneuh sarta batu. [2] Luhur waduk sarta konfigurasi inti waduk urugan mangrupa faktor anu mangaruhan kamungkinan lumangsungna rengat hidrolis. [2] Bahan bulenan inti waduk anu dipadetkeun dina sisi anu baseuh leuwih tahan ka rengat hidrolis sarta ngurangan kamungkinan lumangsungna rengat hidrolis. [2] Bahan bulenan inti kalayan kadar butiran lemes leuwih 60 % henteu ngalaman lumangsung rengat hidrolis. [2] Sedengkeun butiran lemes kurang 60 % ngalaman rengat hidrolis. [2]
Fungsi Waduk[édit | sunting sumber]
Fungsi ti hiji waduk antara séjén nya éta pikeun nandéan cai sarta pikeun ngontrol Caah. [3] Dina waktu usum hujan, cai hujan anu turun di wewengkon tangkapan cai kalolobaan baris nyérélék ka walungan-walungan anu dina pamustunganana baris nyérélék ka hilir walungan, sakapeung ngabalukarkeun caah di wewengkon hilir ti walungan kasebut lamun kapasitas tandé bagian hilir walungan henteu nyukupan.[3] Kalayan diwangunna waduk di bagian hulu walungan mangka kamungkinan lumangsungna Caah dina usum hujan bisa dikurangan sarta dina Usum halodo cai anu katampung kasebut bisa dimangpaatkeun pikeun sagala rupa kaperluan, diantarana pikeun pembangkit listrik tanaga cai, pikeun irigasi lahan tatanén, pikeun perikanan, pikeun pariwisata jsb. [3]


text:
Isotop
Isotop nyaéta wangun ti unsur anu nukleusna ngabogaan nomer atom anu sarua-jumlah proton dina nukleusna tapi kalawan massa atom anu béda alatan maranéhanana ngabogaan jumlah neutron anu béda.
Kecap isotop, nu hartina di tempat anu sarua, asalna tina kanyataan yén sakumna isotop ti hiji unsur perenahna di tempat anu sarua dina tabel périodik.
Isotop-isotop tina unsur-unsur ngawangun hiji kumpulan nuklida. Hiji nuklida nyaéta hiji jinis nukleus atom nu tangtu, atawa leuwih umum hiji aglomerasi proton jeung neutron.
Dina noménklatur ilmiah, isotop (nuklida) dispésifikasikeun dumasar kana ngaran unsur ditambah tanda sambung jeung jumlah nukleon (proton sarta neutron) dina atom (upamana, helium-3, carbon-12, carbon-14, iron-57, uranium-238). Dina wangun perlambang, jumlah nukleon ditandakeun ku hiji awalan nu dinaékkeun ka saluhureun perlambang kimia (upamana, 3He, 12C, 14C, 57Fe, 238U).
Tempo ogé[édit | sunting sumber]
- Tabel isotop (lengkep).
- Tabel sawatara isotop ti unsur-unsur nu hampang.
- Tabel nuklida
- Daftar partikel


text:
Aseupan, parabot paranti nyeupan, dijieun tina awi nu dianyam.
Ayakan, parabot pikeun ngala lauk atawa ngayak, dijieunna tina
awi dianyam carang.
Baki, parabot paranti ngawadahan geulas atawa kéler mun nyuguhan sémah, dijieun tina kai atawa beusi
Bakul, paranti wadah béas atawa sangu, dijieun tina awi.
Baskom, parabot paranti wawadahan: béas, sangu, dahareun, jsb. Dijieun tina kaléng/alumunium bisa ogé tina bahan palastik.
Boboko, parabot paranti wadah béas, sangu, jsb. Dijieun tina awi
Céntong, dijieun tina kai, paranti nyiuk sangu.
Cécémpéh, nyiru leutik paranti napikeun béas atawa moé kadaharan. Dijieun tina awi.
Centing, dijieun tina taneuh, paranti wadah uyah.
Cewo, dijieun tina taneuh beureum, paranti meuleum uyah guruntulan supaya lemes.
Coét jeung mutu, mutu dijieun tina kai atawa batu, coét dijieun tina taneuh, kai, atawa batu, parabot paranti nyambel.
Cukil, dijieun tina kai atawa awi, paranti nyiuk sangu.
Cumbung, dijieun tina awi, parabot paranti wadah sangu nu kariaan.
Didingkil/jojodog, dijieun tina kai, paranti diuk di hareupeun hawu.
Dingkul, parabot paranti wadah sangu atawa wadah béas.
Dulang jeung hihid, dulang dijieun tina kai, paranti ngakeul atawa nyieun ulén; Hihid dijieun tina awi, paranti ngahihidan sangu, jsb.
Emuk jeung cangkir, dijieun tina séng atawa kaléng, parabot paranti wadah cai.
Gayung/siwur, dijieun tina batok kalapa, paranti nyiuk cai tina buyung, tina sééng jst.
Gentong/buyung, dijieun tina taneuh, paranti wadah cai atawa béas.
Halu, dijieun tina kai, paranti nutu.
Hawu, dijieun tina taneuh atawa semén, paranti mirun seuneu di dapur keur ngasakan kadaharan atawa naheur cai.
Jodang/ayakan gedé, dijieun tina hinis awi, paranti moé opak, ranginang, kéré, jst.
Jubleg, dijieun tina kai atawa batu, paranti nipung.
Jubung, dijieun tina awi, parabot paranti nyimpen aseupan nu eusian.
Kalo, dijieun tina anyaman kawat atawa kai, paranti ngayak tipung.
Kameuti/kameron, dijieun tina anyaman daun gebang, paranti wawadahan mun indit-inditan ka leuweung.
Kastrol, dijieun tina beusi, paranti ngaliwet atawa naheur cai.
Katél, dijieun tina beusi, paranti gurang-goréng.
Kélé, dijieun tina ruas awi nu aya bukuan, paranti ngala cai di pasisian.
Kekeb, dijieun tina awi, paranti nutupan aseupan lamun nyangu atawa nyeupan kadaharan.
Kekeba/tingkem, dijieun tina anyaman awi, paranti mawa oléh-oléh.
Kempis, dijieun tina awi, paranti wadah lauk lamun nguseup atawa ngecrik
Kendi, dijieun tina taneuh, paranti wadah cai.
Koja, dijieun tina anyaman hoé, paranti wawadahan mun indit-inditan ka leuweung.
Kolanding, dijieun tina anyaman awi, paranti wawadahan lamun barang ala, saperti buah, kopi, jst.
Korang, dijieun tina awi, paranti wadah lauk.
Kukuran, dijieun tina kai maké séng, paranti ngerok kalapa nu geus dibeulah.
Leukeur, dijieun tina awi atawa sapu paré, paranti nunda sééng, pariuk, jst. sangkan teteg.
Lisung, dijieun tina kai, paranti nutu.
Lodong, dijieun tina ruas awi gombong, paranti lahang atawa cai.
Lulumpang, dijieun tina batu, kai atawa beusi, paranti nutuan kopi, sambara jst.
Nyiru, dijieun tina awi, paranti napi bangsal, béas jst.
Pangarih, dijieun tina kai, pranti ngarih atawa ngakeul sangu.
Parud, dijieun tina kai maké kawat, paranti marud kalapa.
Pipiti, dijieun tina anyaman awi, paranti wadah sangu jeung deungeuna bagikeuneun, biasana di nu kariaan.
Piring, dijieun tina beling, kaléng, atawa poslén, paranti wadah sangu atawa kadaharan.
Poci, dijieun tina taneuh, séng atawa beling, paranti nyeduh cientéh.
Rampadan, dijieun tina kuningan, paranti mawa susuguh.
Ranggap, dijieun tina awi, paranti kurung hayam.
Rantang, dijieun tina alumunium, paranti mawa sangu atawa kaolahan.
Said (boboko gedé), dijieun tina awi, paranti wadah sangu atawa béas.
Saji, dijieun tina awi, paranti wadah kadaharan.
Salang, dijieun tina tambang, awi, atawa hoé, paranti nyimpen boboko sangu atawa paranti mawa barang maké rancatan.
Sééng, dijieun tina kaléng, paranti nyangu, nyeupan atawa ngulub beubeutian jsb.
Sendok, dijieun tina kaléng atawa alumunium, paranti nyéndokan dahareun.
Sésérok, dijieun tina séng atawa kaléng, paranti nyait gogoréngan.
Sinduk, dijieun tina batok kalapa jeung kai, paranti nyiu sayur, jeung dahreun séjén nu ngandung cai.
Songsong, dijieun tina ruas awi, paranti niup seuneu di hawu.
Talenan, dijieun tina kai, paranti las kurat-keureut di dapur.
Tampir, (nyiru gedé), dijieun tina anyaman awi, paranti napi, moé opak, jst.
Tampolong, dijieun tina kaléng atawa kuningan, paranti wadah luah nu keur nyeupah.
Téko, dijieun tina kaléng, atawa alumunium, paranti wadah cai.
Téténong, dijieun tina anyaman awi, paranti nyimpen deungeun sangu.
Tolok, paranti wadah dagangan siga tolombong maké soko jeung turub.
Tolombong, dijieun tina anyaman awi, paranti wawadahan mun barang ala.
Tomo jeung pariuk, dijieun tina taneuh beureum, paranti ngangeun, mindang, jsb.
Undem, dijieun tina batok, paranti naker béas/gabah.
Parako, dijieun tina palupuh maké taneuh, tempat nyimpen hawu sangkan ulah kahuruan.
Sair, dijieun tina anyaman awi, paranti ngala lauk.
Sangrayan, dijieun tina taneuh, paranti nyangray suuk, kacang, jsb.
Undem, dijieun tina batok, naker béas/gabah.